Приложение № 2 към Заповед № РД 09-873 от 02.11.2020 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 г.**

**УСЛОВИЯ ЗА ИЗПЪЛНЕНИЕ НА ОДОБРЕНИ ПРОЕКТИ**

|  |
| --- |
| **Процедура чрез подбор № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони за периода 2014-2020 г.** |

**Европейски земеделски фонд за развитие на селските райони**

**Европа инвестира в селските райони**

**СЪДЪРЖАНИЕ**:

[А. Техническо изпълнение на проектите: 2](#_Toc505957251)

[Б. Финансово изпълнение на проектите и плащане: 15](#_Toc505957252)

[В. Мерки за информиране и публичност: 18](#_Toc505957253)

[Г. Приложения към условия за изпълнение: 19](#_Toc505957254)

# А. Техническо изпълнение на проектите:

|  |
| --- |
| **РАЗДЕЛ I. СРОК ЗА ИЗПЪЛНЕНИЕ НА ОДОБРЕНИЯ ПРОЕКТ**  **1**. Одобреният колективен проект за сътрудничество се изпълнява в срок до 30 месеца от датата на подписване на административния договор за предоставяне на финансова помощ, но не по-късно от 1 октомври 2025 г.  **2.** Бенефициентите са длъжни да спазват всички критерии за допустимост, ангажименти и други задължения, произтичащи от предоставеното подпомагане до изтичане на срока за мониторинг, определен, както следва:  **2.1.** При проекти с одобрени инвестиционни разходи бенефициентите се задължават да спазват всички критерии за допустимост, критерии за подбор, ангажименти и други задължения, за срока от подаване на формуляра за кандидатстване до изтичането на три години от получаване на окончателно плащане по проекта.  **2.2.** При проекти без инвестиционни разходи бенефициентите се задължават да спазват всички критерии за допустимост, критерии за подбор, ангажименти и други задължения, за срока от подаване на формуляра за кандидатстване до изтичането на шест месеца от получаване на окончателно плащане по проекта.  **3.** Срокът и изискванията към бенефициентите за стартиране изпълнението на одобрения проект се посочват в административния договор.  **РАЗДЕЛ II. КРИТЕРИИ ЗА ДОПУСТИМОСТ, АНГАЖИМЕНТИ И ДРУГИ ЗАДЪЛЖЕНИЯ НА БЕНЕФИЦИЕНТИТЕ**     1. **КРИТЕРИИ ЗА ДОПУСТИМОСТ**   1.1. За периода от датата на подаване на проектното предложение до изтичане на срока на мониторинг, бенефициентите са длъжни да спазват критериите за допустимост, посочени в раздел 11.1 „Критерии за допустимост на кандидатите“ от Условията за кандидатстване, установени от правото на Съюза и от Програмата за развитие на селските райони 2014 – 2020 г.  1.2. За периода от датата на подаване на проектното предложение до изтичане на срока на мониторинг по отношение на бенефициента или на съответното задължено лице не следва да е налице обстоятелство, посочено в раздел 11.2 „Критерии за недопустимост на кандидатите“ от Условията за кандидатстване.  1.3. За периода от подаване на проектното предложение до изтичане на срока за мониторинг, бенефициентите са длъжни да не получават публична финансова помощ от държавния бюджет или от бюджета на Европейския съюз за активите и/или дейностите, за които са получили финансова помощ по административния договор.  **2. АНГАЖИМЕНТИ И ДРУГИ ЗАДЪЛЖЕНИЯ НА БЕНЕФИЦИЕНТИТЕ**  2.1. Бенефициенти, които са възложители по ЗОП, са длъжни да провеждат обществени поръчки за избор на изпълнител/и на дейностите по проекта след сключване на административния договор.  2.1.1. Държавен фонд „Земеделие“ - Разплащателна агенция (ДФЗ – РА) осъществява последващ контрол за законосъобразност върху проведените обществени поръчки за изпълнение на дейностите, включени в одобрения проект от бенефициентите по т. 2.1, съгласно утвърдена от изпълнителния директор на ДФЗ-РА „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони“.  2.1.2. В срок до 15 работни дни от сключване на административния договор бенефициентите по т. 2.1 предоставят чрез ИСУН 2020 на ДФЗ-РА документите, посочени в Процедурата по т. 2.1.1 за извършване на последваща проверка за законосъобразност на планираните обществени поръчки за възлагане на дейностите, включени в одобрения проект.  2.1.3. Бенефициентите са длъжни да публикуват в ИСУН 2020 във формат „рdf“ или „jpg“ номерирана в долния десен ъгъл цялата документация, свързана с възлагането на обществените поръчки за изпълнение на дейностите, включени в одобрения проект в срок до десет работни дни от датата на подписване на договора за възлагане на съответната обществена поръчка, а в случаите на доказване на разхода само с първични платежни документи по чл. 20, ал. 5 от ЗОП, от получаването на съответните документи.  2.1.4. Държавен фонд „Земеделие“ - Разплащателна агенция извършва последващ контрол за законосъобразност на възложените обществени поръчки и сключени договори въз основа на документите по т. 2.1.2 в срок до три месеца от получаването им.  2.1.5. При нередовност или липса на документи, непълнота и неяснота на заявените данни и посочените факти при извършване на проверка по т. 2.1.2 или контрол по т. 2.1.4. ДФЗ-РА може да изиска от бенефициента представяне на допълнителни данни и/или документи посредством информационната система ИСУН 2020. Бенефициентът е длъжен в срок до 15 календарни дни от получаване на уведомлението да публикува в ИСУН 2020 във формат „рdf“ или „jpg“ изисканите му данни и/или документи. Представени след този срок данни и/или документи, както и такива, които не са изрично изискани от РА, не се вземат предвид.  2.1.6. Срокът по т. 2.1.5 спира да тече, когато е изпратено уведомление за отстраняване на нередовност на документите или непълнота или неяснота на заявените данни и посочените факти при извършване на проверката или контрола, до представяне на изисканите документи или информация, респ. - до изтичане на указания в уведомлението срок.  2.1.7. Когато въз основа на извършен контрол ДФЗ - РА установи неспазване на правилата за възлагане на обществени поръчки или на предварително дадени указания към бенефициентите при възлагане на обществените поръчки, изпълнителният директор на ДФЗ - РА налага финансови корекции върху засегнатите от неспазването разходи по реда и условията на чл. 70 и следващите от Закона за управление на средствата от Европейските структурни и инвестиционни фондове (ЗУСЕСИФ) на основание и в размер, съгласно Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове и при съответно спазване на процедурата за налагане на финансови корекции, регламентирана в ЗУСЕСИФ.  2.2. Бенефициентите са длъжни да изпълнят одобрения проект при спазване на приложимото европейско и национално законодателство, както и при спазване на условията на сключения административен договор за предоставяне на безвъзмездна финансова помощ.  2.2.2. Бенефициентите, които не са възложители по ЗОП, са длъжни в срок до един месец от подписването на административния договор да сключат договори с изпълнители за всички разходи по одобрения проект, да уведомят УО за това и подадат искане за сключване на допълнително споразумение за вписване на избраните изпълнители.  2.2.3. В случай че бенефициентът не е сключил договори с изпълнителите до един месец от изтичането на срока по т. 2.2.2 ръководителят на УО пристъпва към едностранно прекратяване на административния договор (чл. 39, ал. 4 от ЗУСЕСИФ).  2.3. Бенефициентите са длъжни да изпълнят одобрения проект в срока, посочен в административния договор за предоставяне на безвъзмездна финансова помощ и при спазване на крайните срокове за това, посочени в т. 1 от Раздел I на настоящите условия.  2.3.1. Задължението по т. 2.3 включва и задължението за започване на дейностите/инвестициите в сроковете и при условията, посочени в административния договор за предоставяне на безвъзмездна финансова помощ.  2.4. Бенефициентите са длъжни от сключването на административния договор за предоставяне на безвъзмездна финансова помощ до изтичане на шест месеца, считано от изтичане на срока за мониторинг, да представят на Управляващия орган на (УО) на ПРСР 2014-2020 г. и на ДФЗ – РА изискваните им данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане, в рамките на срока за мониторинг.  2.5. Бенефициентите са длъжни да допускат представители на ДФЗ-РА, Управляващия орган на (УО) на ПРСР 2014-2020 г. и на други, определени с нормативен акт органи, включително на институции на Европейския съюз, за осъществяването на контрол за изпълнението на административния договор и изискванията на приложимите национални и европейски актове, включително да осигуряват достъп до обекта/ите, свързани с извършената инвестиция, да предоставят необходимите документи, данни и информация и оказват всякакво друго съдействие, включително като в договорите със техни контрагенти (включително договори за възлагане на обществените поръчки) за изпълнение на дейности от одобрения проект да включва клаузи или по друг подходящ начин да осигурят съдействието за извършване на контрол на контрагента във връзка със съответното изпълнение.  2.6. Бенефициентите са длъжни да:  2.6.1. осигурят разликата между пълния размер на одобрените разходи и размера на одобрената финансова помощ, посочен в административния договор за предоставяне на безвъзмездна финансова помощ само в парична форма;  2.6.2. извършва за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция;  2.6.3 спазват всички критерии за допустимост, изискванията и задълженията, произтичащи от административния договор, Условията за кандидатстване и настоящите Условия за изпълнение;  2.6.4. спазват изискванията и сроковете при подаване на искане за плащане, посочени в настоящите условия, в административния договор или в Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители, включително като прилагат към искането за плащане документите, посочени в настоящите условия и/или в наредбата;  2.6.5. осигурят в срока за изпълнение на одобрения проект необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство;  2.6.6. изпълнят и въведат в експлоатация в срок най-късно до подаване на искането за окончателно плащане инвестициите (ако има такива), които не са предмет на подпомагане по административния договор за предоставяне на безвъзмездна финансова помощ, но са необходими за изпълнението на одобрения проект и които са посочени в приложение №2а „Таблица за инвестиционните разходи, за които не се кандидатства“ към административния договор;  2.6.7. незабавно да уведомяват ДФЗ – РА за всяко обстоятелство, което би могло да възпрепятства или забави осъществяването на дейностите по проекта, а при невъзможност писмено в срок до 15 дни от датата, на която бенефициентът или упълномощеното лице е в състояние да направи това, като представи доказателства за настъпване на обстоятелството, включително когато е приложимо – от компетентен орган;  2.6.8. спазват разпоредбите на Закона за обществените поръчки и актовете по неговото прилагане, както и указанията на ДФЗ - РА, когато възлага обществени поръчки за изпълнение на дейностите по одобрения проект, при спазване на всички изисквания и срокове, посочени в настоящите условия;  2.6.9. извършват за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция за установени нарушения на приложимото национално законодателство.  Важно:  2.6.10. Бенефициентите се задължават да предоставят на ДФЗ – РА общ годишен график за изпълнение на всички, предвидени за годината дейности по проектното предложение, съгласно Приложение № 12, най-късно до 15 календарни дни преди извършване на първата дейност. Информацията се предоставя през раздел „Кореспонденция“ в ИСУН 2020 г. При неспазване на това задължение разходите, заложени за популяризиране на дадена дейност не се възстановяват, а продукцията, реализирана при провеждането на конкретния пазар, не се взема предвид при проверка на изпълнението на задължението по т. 2.7.6.  2.6.10.1. В случай на промяна в графика, бенефициентът е длъжен да уведоми ДФЗ-РА най-късно 15 календарни дни преди извършване на променената дейност.  **2.7. Бенефициентите се задължават от датата на подписване на административния договор до изтичане на срока за мониторинг:**  2.7.1. да водят всички финансови операции, свързани с подпомаганите дейности, отделно в счетоводната си система или като използват счетоводни сметки с подходящи номера;  2.7.2. да съхраняват всички документи, свързани с изпълнението на одобрения проект и извършване на подпомаганата дейност съгласно сроковете, предвидени в административния договор;  2.7.3. да поддържат съответствие с критериите за подбор, по които проектното предложение е било оценено, съгласно получените точки по всеки от критериите. При неспазване на това задължение ДФЗ - РА отказва изцяло или частично изплащане на финансовата помощ, респективно претендира за възстановяване на изплатената финансова помощ;  2.7.4. да съблюдават в разходооправдателните документи да се съдържа номера и дата на административния договор.  2.7.5. да изпълняват точно одобрените проекти и да отговарят на условията от раздел 13.2 „Условия за допустимост на дейностите“ и раздел 22 „Критерии и методика за оценка на проектните предложения“ от Условията за кандидатстване;  2.7.6. да реализира не по-малко от 50% от заложените количества продукция в Таблица 5 „Прогнозна търговска програма за продукцията на обединението“ от представения от него и одобрен от ДФЗ - РА „Инвестиционен и бизнес план“.  2.8. Бенефициентът е длъжен да предоставя достъп до документи и да съдейства за осъществяване на проверки, както и при посещения на място, извършвани от представители на УО на ПРСР 2014-2020 г., ДФЗ - РА, Сметната палата на Република България, Европейската комисия и Европейската сметна палата, дирекция „Защита на финансовите интереси на Европейския съюз“ (АФКОС) при Министерството на вътрешните работи, Европейската служба за борба с измамите, Изпълнителна агенция „Сертификационен одит на средствата от европейските земеделски фондове”, както и на всеки упълномощен външен одитор, в срок до 5 години от окончателното плащане.  2.9. Бенефициентът е длъжен да спазва и други свои задължения, посочени в административния договор или в приложим нормативен акт.  2.10. Бенефициентите имат право да:  2.10.1. получат определената в административния договор финансова помощ, която да им бъде изплатена чрез авансово, междинни плащания и окончателно плащане при спазване на всички условия, предвидени в административния договор, Условия за кандидатстване, настоящите Условия за изпълнение и Наредба №4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;  2.10.2. подадат искане за до две междинни плащания за всяка календарна година на изпълнение на проекта;  2.10.3. подадат искане за авансовото плащане не повече от един път за периода на изпълнение на проекта, само за разходите по т. 3 от раздел 14.1 „Допустими разходи“ към Условията за кандидатстване.  2.10.4. Когато бенефициентът не е подал искане за окончателно плащане в сроковете посочени в Раздел Б „Финансово изпълнение на проектите и плащане“ от настоящите условия, той губи правото на подпомагане по проекта и дължи възстановяване на всички получени до момента плащания;  2.10.5. В искане за междинно плащане може да се съдържат разходи от т. 3 от раздел 14.1 „Допустими разходи“ към Условията за кандидатстване само ако са предварително заложени в административния договор.  2.10.6. оттеглят изцяло или частично по всяко време с писмено уведомление до ДФЗ – РА подадено искане за плащане или приложени към него документи, при спазване на всички условия, предвидени в Наредба №4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.  2.10.7. бъдат уведомени за определения размер на финансовата помощ или за отказа да бъде изплатена по всяка искане за плащане.  3. При проекти с одобрени инвестиционни разходи до изтичането на три години от получаване на окончателно плащане е длъжен да:  3.1. Сключи и поддържа валидна застраховка на активите (материални и/или нематериални) - предмет на подпомагане, по тяхната действителна стойност за срок от датата на подаване на искането за плащане за съответния актив до изтичането на три години от датата на подаване на искане за окончателно плащане, без право на подзастраховане, при следните условия:  3.1.1. договорът за застраховка да бъде сключен с уговорка в полза на Държавен Фонд „Земеделие“ – Разплащателна агенция, като:  а) при тотална щета на застрахованите активи в резултат на събитие, покрито по условията на договора за застраховка, застрахователят изплаща обезщетението на ДФЗ - РА до размера на отпуснатата финансова помощ. В този случай със сумата на застрахователното обезщетение, когато същото се изплаща на ДФЗ - РА, се намалява размерът на задължението на бенефициента към ДФЗ - РА;  б) при частично погиване на застрахованите активи обезщетението се изплаща на бенефициента, като при частична щета същият е длъжен да възстанови подпомогнатия актив и да уведоми ДФЗ-РА при привеждането му във функциониращо състояние;  3.1.2. бенефициентът да внесе еднократно целия размер на застрахователната премия за срока на застраховката и да подновява ежегодно договора до изтичането на три години от датата на получаване на окончателно плащане;  3.1.3. при подаване на искане за окончателно плащане бенефициентът да представи застрахователна полица, валидна за срок от минимум 12 месеца. Ежегодно, в срок до изтичане срока на валидност на застрахователната полица (в случаите, когато договорът за застраховка не покрива целия срок на мониторинг), бенефициентът се задължава да представя пред ДФЗ - РА подновената застрахователна полица, валидна за период минимум от една година, считано от датата, на която е изтекла валидността на предходната полица, ведно с платежни документи за изцяло платена застрахователна премия;  3.1.4. застрахователната премия е за сметка на бенефициента;  3.1.5. застраховката следва да покрива минимум рисковете, посочени в приложение № 5 към административния договор.  3.2 Със сумата на застрахователното обезщетение по т. 3.1, когато то се изплаща на ДФЗ-РА, се намалява размерът на задължението на бенефициента към ДФЗ-РА. В случай на отказ от изплащане на застрахователното обезщетение или когато неговият размер е по-малък от изплатената за погиналия актив финансова помощ, бенефициентът дължи възстановяване на получената финансова помощ, респ. на разликата между размера на получената финансова помощ и изплатеното на ДФЗ-РА обезщетение. Когато действителната стойност на погиналия актив, определена към датата на настъпване на застрахователното събитие, е по-малка по размер от изплатената за актива финансова помощ, за целите на изчисление на дължимата от бенефициента сума по предходното изречение се взема предвид действителната стойност на актива.  3.3. При настъпване на частична щета бенефициентът е длъжен в подходящ срок да възстанови функционалността на подпомогнатия актив, като уведоми Държавен Фонд „Земеделие“ – Разплащателна агенция за това обстоятелство.  3.4. В случай че е настъпила тотална щета на подпомаган актив бенефициентът се задължава незабавно и писмено да уведоми застрахователя и ДФЗ-РА за това, като в уведомлението до ДФЗ-РА има право да поиска от ДФЗ-РА да му бъде предоставена възможност да замени погиналия актив с друг, нов актив, притежаващ поне аналогични технически характеристика/спецификации с погиналия. В тези случаи ДФЗ-РА извършва преценка за обоснованост на разходите за новия актив при спазване на изискванията, посочени в Условията за кандидатстване, като при определяне на размера на допустимите разходи за погиналия актив се взема предвид действителната стойност на погиналия актив, определена към датата на настъпване на застрахователното събитие, когато тя е по-ниска от първоначално договорения размер на допустимите разходи. При разлика между размера на цената на ново закупения актив и тази, определена при спазване на изискванията по предходното изречение, ДФЗ-РА удържа частта от дължимото му застрахователно обезщетение, съответстваща на тази разлика.  3.5. След закупуване на новия актив и представяне на всички документи, удостоверяващи направения разход, ДФЗ- РА дава писмено съгласие пред застрахователя за изплащане на застрахователното обезщетение в полза на бенефициента, като удържа в своя полза разликата по т. 3.4, изречение последно (ако такава е налице).  4. От датата на сключване на административния договор до изтичането на съответния срок на мониторинг, бенефициентът е длъжен да:  а/ използва придобитите по подмярката активи по предназначението и условията, посочени в одобрения проект и съгласно условията и задълженията, посочени в договора или установени с нормативен акт, акт на правото на Европейския съюз;  б/ не продава, дарява, преотстъпва ползването на активите, предмет на подпомагане, под каквато и да е форма с изключение на случаите, когато това се изисква по закон;  в/ не променя местоположението на подпомогнатата дейност извън територията на действие на обединението;  г/ да не преустановява подпомаганата дейност.  д/ подновяват съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим;  е/ поддържат съответствие с всеки критерии за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение към административния договор. При неспазване на това задължение ДФЗ – РА отказва изцяло или частично изплащане на финансовата помощ, съответно претендира възстановяване на изплатената финансова помощ, в размерите, посочени в административния договор;  ж/ спазват и други свои задължения, посочени в административния договор или в приложим нормативен акт.  4.1. Изискванията на т. 4 букви „а“ и „б“ не се прилагат при подмяна на оборудване с изтекъл амортизационен срок. Подмяната с новото оборудване се осъществява след одобрение на УО.  **РАЗДЕЛ III. КОНТРОЛ ЗА СПАЗВАНЕ НА КРИТЕРИИТЕ ЗА ДОПУСТИМОСТ, КРИТЕРИИТЕ ЗА ПОДБОР, АНГАЖИМЕНТИ И ДРУГИ ЗАДЪЛЖЕНИЯ НА БЕНЕФИЦИЕНТИТЕ И ОТГОВОРНОСТ ПРИ УСТАНОВЕНО НЕСПАЗВАНЕ**  1. След подписване на административния договор ДФЗ – РА може да извършва последваща проверка за административно съответствие на критериите за допустимост и оценка на критериите за подбор, извършени към етапа на разглеждане на проектното предложение, одобрено от УО.  1.1. Ако в следствие на извършената проверка по т. 1 се констатират несъответствия с критериите за допустимост или с оценката на критериите за подбор, ДФЗ-РА уведомява писмено УО на ПРСР 2014 – 2020 г. за сключване на допълнително споразумение или за прекратяване на договора в срок до един месец от уведомлението.  2. Контрол за изпълнение изискванията на условията за изпълнение, условията по договора за предоставяне на финансова помощ, както и на документите, свързани с подпомаганата дейност, може да бъде извършван от представители на ДФЗ-РА, Министерството на земеделието, храните и горите, Сметната палата, Европейската комисия, Европейската сметна палата, Европейската служба за борба с измамите, Изпълнителната агенция „Сертификационен одит на средствата от европейските земеделски фондове” и др.  3. На контрол по т. 2 подлежат бенефициентите, както и техните контрагенти по подпомаганите дейности.  4. Когато Министерството на земеделието, храните и горите или Европейската комисия извършва оценяване или наблюдение на ПРСР 2014 – 2020 г., бенефициентът, предоставя на оправомощените от тях лица всички документи и информация, които ще подпомогнат оценяването или наблюдението.  5. Когато след извършване на окончателното плащане бенефициентът не спазва критерии за допустимост и/или ангажиментите и/или друго задължение и/или критериите за подбор, посочени в настоящите условия, административния договор или приложим нормативен акт, ДФЗ-РА оттегля предоставената безвъзмездна финансова помощ, като бенефициентите са длъжни да възстановят цялата или част от изплатената финансова помощ в размери, съгласно правилата по чл. 27, ал. 9 от Закона за подпомагане на земеделските производители (ЗПЗП), и нормативната уредба.  6. Разплащателната агенция определя размера на подлежащите на възстановяване суми по т. 5, като дава възможност на бенефициентите да представят в срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от ДФЗ-РА сума и/или по отношение на нейния размер.  7. За установяване дължимостта на подлежащата на възстановяване сума по т. 5 и 6 изпълнителният директор на ДФЗ-РА издава акт по чл. 166, ал. 2 от Данъчно-осигурителния процесуален кодекс във връзка с чл. 27, ал. 7 от Закона за подпомагане на земеделските производители (ЗПЗП).  8. Когато установеното неспазване по т. 6 попада в хипотеза, посочена в чл. 70, ал. 1 от ЗУСЕСИФ, съответно в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, изпълнителният директор на ДФЗ-РА налага финансова корекция по проекта на бенефициента по реда на Раздел III от глава пета на ЗУСЕСИФ, като при определяне на окончателния размер на финансовата корекция се съобразяват критериите, посочени в чл. 35, параграф 3 на Делегиран регламент (ЕС) №640/2014 на Комисията от 11 март 2014 година за допълнение на Регламент (ЕС) №1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (OB, L 181 от 20 юни 2014г.).  9. Освен оттегляне на безвъзмездната финансова помощ по т. 5 и/или налагането на финансова корекция по т. 8, ДФЗ-РА налага административни санкции на бенефициента, произтичащи от установеното неспазване, в изрично посочените в приложим акт от Европейското право случаи.  10. Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от Данъчно-осигурителния процесуален кодекс, се удовлетворяват по ред, посочен в административния договор за предоставяне на безвъзмездна финансова помощ и в действащото законодателство.  11. Бенефициентите не отговарят за неспазване на критерий за допустимост и/или за неспазване на ангажимент и/или друго задължение и/или критериите за подбор, когато то се дължи на непреодолима сила или извънредни обстоятелства, признати от ДФЗ-РА при спазване на изискванията за това, посочени в административния договор. Бенефициентът или упълномощено от него лице уведомява писмено ДФЗ-РА за възникването на обстоятелствата по реда на чл. 4 от Делегиран регламент (ЕС) № 640/2014г.  **РАЗДЕЛ IV. ИЗМЕНЕНИЕ И ПРЕКРАТЯВАНЕ НА АДМИНИСТРАТИВНИЯ ДОГОВОР ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**  1. Административният договор за предоставяне на безвъзмездна финансова помощ, включително одобреният към него проект, може да бъде изменян и допълван при условията на чл. 39, ал. 1 и 2 от ЗУСЕСИФ и изрично предвидените в самия договор основания. Редът и условията за разглеждане на искането, както и основанията за недопустимост на направеното искане се уреждат в административния договор.  2. Административният договор се прекратява на основанията, посочени в ЗУСЕСИФ и на изрично предвидените в самия договор основания.  **РАЗДЕЛ V. ПРАВА И ЗАДЪЛЖЕНИЯ НА ДФЗ-РА:**  1. От подписване на административния договор до изтичането на срока на мониторинг ДФЗ-РА упражнява контрол за изпълнението на одобрения проект и за спазване на всички критерии за допустимост и задълженията от страна на бенефициента по договора и настоящите Условия за изпълнение.  2. В изпълнение на правомощията по т. 1 ДФЗ-РА извършва и проверки на място на счетоводната отчетност, документите и информацията на хартиен и електронен носител, които се изготвят или съхраняват от бенефициента или членовете на обединението във връзка с изпълнението на административния договор. При извършване на проверките ДФЗ-РА може да изисква от бенефициента, членовете на обединението или от упълномощените от тях лица, както и от техните контрагенти по подпомаганите дейности, документи и информация за осъществяването на подпомаганата дейност.  3. При непредставяне на документ, непълнота, несъответствие или неточност в представени от бенефициента документи, както и при необходимост да се установи точно изпълнение на договорни и нормативни задължения от страна на бенефициента, ДФЗ-РА има право да извършва проверки и да изисква от бенефициента представянето на допълнителни такива, до изтичането на срока на мониторинг по т. 1.1 и т.1.2 от Раздел II, удължен с шест месеца.  4. Държавен фонд „Земеделие“ – Разплащателна агенция има право да откаже пълно или частично изплащане на финансовата помощ по проекта, както и да претендира възстановяването на вече платени суми, при наличие на някое от обстоятелствата по Наредба №4/2018г., както и следните обстоятелства:  4.1. одобреният проект не е изпълнен съгласно административния договор, одобрения проект в едно с приложените към него Колективен проект, Инвестиционен и бизнес план и настоящите Условия за изпълнение, включително когато бенефициентът са изпълнили дейности - предмет на подпомагането, различни от одобрените от УО на ПРСР 2014 – 2020 г. или в отклонение от одобрения бюджет по проекта;  4.2. одобреният проект не е изпълнен в срока по т. 1 от Раздел I на настоящите Условия за изпълнение;  4.3. бенефициентът не изпълнява задължението си в срок от получаване на окончателно плащане до изтичането на мониторинга по т. 1.1 или 1.2 от Раздел II, да поддържа съответствие с всички критерии за подбор, по които проектното предложение е било оценено;    4.4. бенефициентът не изпълнява дадените му указания от ДФЗ-РА или оправомощен компетентен орган при осъществяване на предварителна проверка относно законосъобразността на планираните обществени поръчки за възлагане на дейностите по одобрения проект;  4.5. бенефициентът не е спазил изискванията на посочената в т. 2.1.1 от секция 2 „Права и задължения на обединенията“ от Раздел II „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони“, което е констатирано от ДФЗ-РА или друг оправомощен компетентен орган;  4.6. ползвателят не спази срока за подаване на искане за междинно или окончателно плащане;  4.7. бенефициентът не реализира минимум 50% от заложените количества продукция в Таблица 5 „Прогнозна търговска програма за продукцията на обединението“ от представения от него и одобрен от ДФЗ - РА „Инвестиционен и бизнес план“.  4.7.1. като доказателство за изпълнението на изискването на т. 4.7 се признава реализираната продукция във връзка с дейността на Обединението за къса верига или Обединението за местен пазар в териториалния обхват на действие, посочен в колективния проект за сътрудничество.  4.7.2. Като доказателство за изпълнението на изискването на т. 4.7 трябва да се представят разходооправдателни документи, които да бъдат надлежно отчетени в счетоводната система на продавача и да бъдат съотносими на т. 4.7.1.  4.8. Няма да се счита за неизпълнение на задължението по т. 4.7, ако бенефициентът докаже пред ДФЗ-РА, че непостигането на заложените показатели се дължи на непреодолима сила или извънредни обстоятелства при спазване на изискванията за това, посочени в административния договор.  5. Когато бенефициентът не изпълнява ангажимент или друго задължение в срока от по т. 2.1 или 2.2 от Раздел I „**Срок за изпълнение на одобрения проект”** посочено в настоящите условия, административния договор или приложим нормативен акт, ДФЗ-РА оттегля предоставената безвъзмездна финансова помощ, като бенефициентите са длъжни да възстановят цялата или част от изплатената финансова помощ в размери, съгласно посоченото в административния договор.  6. Държавен фонд „Земеделие“ - Разплащателната агенция определя размера на подлежащите на възстановяване суми по т. 5, като дава възможност на бенефициентите да представят в разумен срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от ДФЗ-РА сума и/или по отношение на нейния размер.  6.1. За установяване дължимостта на подлежащата на възстановяване сума по т. 5 изпълнителният директор на ДФЗ-РА издава акт по чл. 166, ал. 2 от Данъчно-осигурителния процесуален кодекс.  6.2. Когато установеното неспазване по т. 5 попада в хипотеза, посочена в чл. 70, ал. 1, т. 1-9 от ЗУСЕСИФ, респективно в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, изпълнителният директор на ДФЗ-РА налага финансова корекция по проекта на бенефициента по реда на глава пета, раздел III от ЗУСЕСИФ, като при определяне на окончателния размер на финансовата корекция се съобразяват критериите, посочени в чл. 35, параграф 3 от Делегиран регламент (ЕС) №640/2014 на Комисията от 11 март 2014 година за допълнение на Регламент (ЕС) №1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и администриране на санкции, приложими към директните плащания, подпомагането на развитието на селските райони и кръстосаното съответствие (OB, L 181 от 20.6.2014 г.) (Делегиран регламент (ЕС) № 640/2014).  6.3. Освен оттегляне на подпомагането по т. 5 и/или налагането на финансова корекция по т. 6.2, ДФЗ - РА налага административни санкции на бенефициента, произтичащи от установеното неспазване на административния договор, Условията за изпълнение, приложимото законодателство и в изрично посочените в приложим акт на Европейското законодателство случаи.  6.4. Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от Данъчно-осигурителния процесуален кодекс се удовлетворяват по ред, посочен в административния договор и в действащото законодателство.  7. Държавен фонд „Земеделие“ – Разплащателна агенция е длъжен да уведоми писмено през ИСУН 2020 бенефициента и УО на ПРСР 2014-2020 г. за окончателния размер на финансовата помощ. В случай на отказ да бъде изплатена заявена финансова помощ, ДФЗ-РА е длъжен да посочи мотивите за това.  8. Държавен фонд „Земеделие“ – Разплащателна агенция е длъжен да уведомява писмено бенефициента през ИСУН 2020 за установени пропуски и несъответствия, в представени документи, като му определя срок за изправянето. |

# Б. Финансово изпълнение на проектите и плащане:

|  |
| --- |
| 1. Финансовата помощ по проектите може да бъде изплащана чрез авансово, междинни и окончателно плащане.  2. Максималният размер на авансовото плащане е в размер до 50 на сто от стойността на одобрената безвъзмездна финансова помощ само за разходите по т. 3 от раздел 14.1 „Допустими разходи“ към Условията за кандидатстване, само ако са предварително заложени в административния договор.  3. Авансово плащане е допустимо не повече от един път за периода на изпълнение на проекта. За бенефициенти, които провеждат процедура за избор на изпълнител по реда на ЗОП, искането за авансово плащане се подава след съгласуване на процедурата/те от ДФЗ - РА и вписване на избрания/те изпълнител/и в административния договор.  4. Авансовото плащане се извършва при условие, че такова е заявено от ползвателя и е предвидено в административния договор и се изплаща при условията и по реда на сключения административен договор за предоставяне на безвъзмездна финансова помощ, по настоящите Условия за изпълнение и Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.  5. Искане за авансово плащане може да бъде подадено не по-късно от шест месеца след сключване на административен договор за предоставяне на безвъзмездна финансова помощ. За бенефициенти, които провеждат процедура за избор на изпълнител по реда на ЗОП, искане за авансово плащане може да бъде подадено не по-късно от шест месеца след съгласуване на процедурата от ДФЗ - РА и вписване на избрания изпълнител в административния договор.  6. Когато се изплаща авансово плащане, се изисква представяне от бенефициента на безусловна и неотменима банкова гаранция в полза на ДФЗ - РА в размер 100% от стойността на авансовото плащане.  7. Срокът на валидност на банковата гаранция по т. 6 трябва да е равен на срока за изпълнение на одобрения проект, удължен с шест месеца.  8. Банковата гаранция по т. 6 се освобождава, когато ДФЗ - РА установи, че сумата на одобрените за плащане разходи, съответстваща на безвъзмездната финансова помощ, свързана с инвестицията, надхвърля размера на авансовото плащане.  9. Междинно плащане е допустимо не повече от два пъти в една календарна година за срока на изпълнение на проекта.  10. Искане за междинно плащане се подава в срок до един месец от изтичането на съответната календарна година от изпълнението на проекта, окомплектовано с всички, посочени в настоящите условия за изпълнение документи, като се отчитат дейности и разходи извършени и платени най-късно до края на месеца, предхождащ месеца на подаване на искането, които не са включени в предходно искане за междинно плащане.  11. Искането за последно междинно плащане се подава в срок до четири месеца преди изтичане на крайния срок за изпълнение на одобрения проект, посочен в административния договор.  12. Искането за авансово, междинно или окончателно плащане се подава ведно с документите, посочени в Приложение №1 към настоящите условия и при спазване на реда и условията, предвидени в Наредба №4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.  13. Безвъзмездната финансова помощ се изплаща след извършване на цялата инвестиция чрез подаване на заявка за окончателно плащане.  14. Безвъзмездната финансова помощ не се изплаща, а изплатената финансова помощ подлежи на възстановяване от бенефициент, за който е установено, че е създал изкуствено условията, необходими за получаване на помощта, с цел осъществяване на предимство в противоречие с целите на подмярката.  15. Безвъзмездната финансова помощ се изплаща при условие, че към датата на подаване на искането за окончателно плащане бенефициентът е представил съответните лицензи, разрешения и/или удостоверения за регистрация за извършването на всички дейности или функционирането на всички активи, включени в одобрения проект, за които съгласно законодателството се изисква лицензиране, разрешение и/или регистрация.  16. При изплащането, намаляването и/или оттеглянето на договорената финансова помощ се прилагат условията на Наредба №4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.  17. Финансова помощ по реда на тази процедура се предоставя, съгласно бюджета на проекта, до стойността и в сроковете, посочени в административния договор.  18. Допустимите разходи се предоставят под формата на:  18.1. Възстановяване на реално извършени и платени допустими разходи;  18.2. Прилагане на опростени разходи в съответствие с чл. 67, параграф 1, букви „б“ и „в“ от Регламент (ЕС) №1303/2013 г. на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) №1083/2006 на Съвета (ОВ, 347 от 20 декември 2013 г.), наричан по-нататък „Регламент №1303/2013“;  18.3. Когато дейност по проект се възлага по реда на Закона за обществените поръчки на външен изпълнител, стойността на одобрените разходи , определени в бюджета на проекта, се използва от бенефициента като максимален при определяне на стойността на обществена поръчка;  18.4. Размерът на финансова помощ, която се предоставя за дейност, възложена по реда на ЗОП, е стойността на действителните разходи, реално извършени, платени и доказани с разходооправдателни и платежни документи.  19. За всички останали условия за изплащане на финансовата помощ се прилагат изискванията предвидени в Наредба №4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.  **Важно! В ИСУН 2020 не може да бъде подадено ново искане за плащане, ако**  **административната обработка по предходното искане не е приключила.** |

# В. Мерки за информиране и публичност:

|  |
| --- |
| 1. С цел осигуряване на публичност и прозрачност след приключване на процедурата УО на ПРСР 2014 – 2020 публикува на електронната си страница следната информация за всеки одобрен проект на бенефициент по подмярката:  а) наименование на бенефициента;  б) вид на подпомаганите дейности;  в) общ размер на одобрената финансова помощ по проекта;  г) място на проекта.  2. С цел осигуряване на публичност и прозрачност до 30 април всяка година ДФЗ-РА публикува на електронната си страница следната информация за предходната финансова година за бенефициентите, на които е извършено плащане по подмярката:  а) наименование на бенефициентите;  б) общината, в която бенефициентът е регистриран, и пощенският код, когато е наличен, или част от него за обозначаване на общината;  в) общата сума на публично финансиране, получена от бенефициента за съответната финансова година, която включва както съфинансиране от ЕС, така и национално съфинансиране;  г) вид на подпомаганите дейности;  д) информация за сбора от сумите, изплатени за предходната година от Европейския фонд за гарантиране на земеделието и ЕЗФРСР за всеки ползвател на финансова помощ.  3. Данните на бенефициентите се публикуват в съответствие с Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) №352/78, (ЕО) № 165/94, (ЕО) №2799/98, (ЕО) № 814/2000, (ЕО) №1290/2005 и (ЕО) №485/2008 на Съвета (ОВ, L 344/549 от 20 декември 2013 г.), и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на Съюза.  4. Бенефициентът се задължава от датата на сключване на административния договор до получаване на окончателно плащане по проекта да поставя на видно за обществеността място:  а) плакат с размер не по-малък от А3, съдържащ информация за дейността, подпомагана от ЕЗФРСР – за проекти с размер на публичната финансова помощ от 10 000 евро до 50 000 евро включително;  б) табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро;  **Важно:**  **В случаите на закупуване на машини, оборудване и/или превозни средства е необходимо да се поставят стикери върху всеки актив, закупен по проекта, включващи информация за името на обединението, съфинансирането от ЕЗФРСР и национално съфинансиране.**  **Задължителните изисквания към бенефициентите за изпълнение на мерките по информация и комуникация на ЕС, начините и методите за тяхното изпълнение на ниво конкретен проект, както и ефективно предоставяне на проектите, съфинансирани от ЕС, са описани в Единен наръчник на бенефициента за прилагане на правилата за информация и комуникация.** 5. Бенефициентът се задължава да включва на професионалната си електронна страница, ако има такава, кратко описание на подпомаганата дейност. Описанието трябва да включва целите и постигнатите резултатите от дейността, като подчертава финансовото подпомагане от Европейския съюз. 6. Електронната страница, плакатът, табелата или билбордът по т. 4 и 5 съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: "Европейският земеделски фонд за развитие на селските райони: Европа инвестира в селските райони".  7. Информацията по т. 6 заема не по-малко от 25 на сто от плаката, табелата, билборда или електронната страница.  8. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение №ІІІ към чл. 13 от Регламент за изпълнение (ЕС) №808/2014 на Комисията от 17 юли 2014 г. за определяне на правила за прилагането на Регламент (ЕС) №1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227/18 от 31 юли 2014 г.). |

# Г. Приложения към условия за изпълнение:

|  |
| --- |
| Приложение №1 Документи към искане за авансово, междинно и окончателно плащане  Приложение №2 Декларация по чл. 25, ал. 2 от ЗУСЕСИФ  Приложение №3 Декларация (в случай че бенефициентът на помощта няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г.  Приложение №4 Декларация съгласно ЗООС  Приложение №5 Декларация за наличие или липса на двойно финансиране  Приложение №6 Заявление за профил за достъп ИСУН 2020 на ръководител  Приложение №7 Заявление за профил за достъп ИСУН 2020 на упълномощени лица  Приложение №8 Декларация за участие  Приложение №9 Образец на административен договор  Приложение №10 Декларация за реализирана продукция  Приложение №11 Опис на първичните счетоводни документи  Приложение №12 График на изпълнение на дейностите по проектното предложение |