

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УПРАВЛЯВАЩИЯ ОРГАН НА**  **ПРСР 2014-2020 г.**  **Д-Р МОМЧИЛ НЕКОВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

**Относно:** *Предложение за изменение на Насоките за кандидатстване по процедура чрез подбор на проектни предложения № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони 2014-2020 г.*

**уважаемИ ГОСПОДИН ЗАМЕСТНИК-МИНИСТЪР,**

На 02.11.2020 г. със Заповед № РД09-968873 от 02.11.2020 г. на Ръководителя на УО на ПРСР 2014-2020 г. са утвърдени Насоки за кандидатстване по процедура чрез подбор BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони 2014-2020 г., включващи Условия за кандидатстване и Условия за изпълнение по процедурата.

В раздел 18 „Минимален и максимален срок за изпълнение на проектите“ от Условията за кандидатстване е записано, че дейностите по проекта се изпълняват в срок до 30 месеца от датата на сключване на административния договор, но не по-късно от 1 октомври 2023 г.

Този срок отговаря на определения в раздел 8.1 на одобрената Програма за развитие на селските райони 2014 – 2020 г. краен срок за изпълнение на проекти по инвестиционните мерки, а именно: „не по-късно от 1 октомври 2023 г., освен ако не е предвидено друго в насоките за кандидатстване по конкретната процедура или в европейското законодателство“.

Определеният краен срок „не по-късно от 1 октомври 2023 г.“ ограничава до известна степен възможността на бенефициентите да изпълнят своите проекти в максималния срок 30 месеца с оглед на това, че от предстоящото сключване на административни договори с одобрените кандидати до определения в краен срок - 1 октомври 2023 г., са налице по-малко от 30 месеца. Поставеният краен срок за изпълнение на проектите в одобрената ПРСР 2014 – 2020 г. и съответно в Насоките за кандидатстване по подмярка 16.1. „Подкрепа за сформиране и функциониране на оперативни групи в рамките на ЕПИ“ съответства на изискването на член 65, параграф 2 във връзка с чл. 136, параграф 1 от Регламент (ЕС) № 1303/2013 на Европейския парламент и на Съвета за допустимост на разходите и дълготрайност.

На 23 декември 2020 г. с Регламент (ЕС) 2020/2220 на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони и от Европейския фонд за гарантиране на земеделието през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г., за програмите, подпомагани от Европейския земеделски фонд за развитие на селските райони, срокът от 1 януари 2014 г. до 31 декември 2020 г., определен в член 26, параграф 1 от Регламент (ЕС) № 1303/2013, се удължава до 31 декември 2022 г. (съгласно глава 1, чл.1 т.1).

Това изменение на европейското законодателство позволява удължаване на срока за изпълнение на административните договори до максимално определения срок от 30 месеца, съгласно утвърдените Насоки за кандидатстване, като удължаването на срока съответства и на текста в раздел 8.1 на одобрената ПРСР 2014 – 2020 г., а именно предвидено е в европейското законодателство.

Във връзка с гореизложеното е необходимо да се направи изменение в утвърдените със Заповед № РД09-873 от 02.11.2020 г. на Ръководителя на УО на ПРСР 2014-2020 г. Насоки за кандидатстване по процедура чрез подбор BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони 2014-2020 г., включващи Условия за кандидатстване и Условия за изпълнение по процедурата.

Проектът на изменение на утвърдените Насоки за кандидатстване по процедура чрез подбор № BG06RDNP001-16.004 бе публикуван на електронната страница на Министерството на земеделието и в ИСУН 2020 за писмени възражения и предложения в съответствие с чл. 26, ал. 4 от ЗУСЕСИФ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 7, т. 1 от ЗУСЕСИФ предлагам да издадете заповед за изменение на Заповед № РД09-873 от 02.11.2020 г. с която са утвърдени Насоки за кандидатстване по процедура чрез подбор BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони 2014-2020 г., включващи Условия за кандидатстване и Условия за изпълнение на одобрени проекти по процедурата.

**С уважение,**

