Приложение №1 към Заповед № РД 09-873 от 02.11.2020 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони за периода 2014-2020 г.** |

**Европейският земеделски фонд за развитие на селските райони**

**Европа инвестира в селските райони**

|  |  |
| --- | --- |
| **Основни термини, използвани в Условията за кандидатстване** | |
| **ТЕРМИН** | **ДЕФИНИЦИЯ** |
|  | |
| **Административен договор** | Договор по смисъла на §1, т. 1 от допълнителните разпоредби на ЗУСЕСИФ |
| **Доминиращо влияние** | Влияние върху юридическо лице е влиянието на друго лице, което:  а) притежава мажоритарния дял от капитала на юридическото лице или дружеството по ЗЗД, или  б) притежава блокираща квота в капитала на юридическото лице или дружеството по ЗЗД, или  в) може да назначава повече от половината от членовете на управителните или контролните органи на юридическото лице или дружеството по ЗЗД |
| **Земеделски стопанин** | Стопанин по смисъла на чл. 4, параграф 1, буква "а" от Регламент (ЕС) № 1307/2013 |
| **Земеделско стопанство** | Единица, състояща се от земя, помещения и съоръжения, използвани за първично селскостопанско производство |
| **Изкуствено създадени условия** | Всяко установено условие по смисъла на чл. 60 от Регламент (ЕС) № 1306/2013 |
| **Икономически размер на стопанство** | Размерът на земеделското стопанство, изразен в стандартен производствен обем |
| **Краен потребител** | Последния потребител на даден хранителен продукт, който няма да използва храната като част от операция или дейност на предприятие за производство на храни. Крайният потребител не е член на обединението по т. 1 от раздел 11.1 „Критерии за допустимост на кандидатите“ на Условията за кандидатстване |
| **Къса верига на доставки** | Верига на доставки, в която участват ограничен брой икономически оператори, поели ангажимент да си сътрудничат и посветени на местното икономическо развитие и близките териториални и социални отношения между производители, преработвателни и потребители |
| **Лек автомобил** | Автомобил, в който броят на местата за сядане без мястото на водача не превишава 5. Не е лек автомобил такъв, който е предназначен за превоз на товари, или лек автомобил, който има трайно вградено допълнително техническо оборудване за целите на извършваната дейност от регистрираното лице |
| **Маркетинг на продукт** | Притежаване или излагане с цел продажба, предлагане за продан, доставяне или изнасяне на пазара по какъвто и да било начин на даден продукт; маркетинг на продукт включва и дейностите по неговото съхранение, сортиране, маркиране, опаковане и транспортиране |
| **Местни пазари** | Пазари в радиус от 75 км. от стопанството на произход на продукта, в който радиус трябва да се осъществяват както преработката, така и продажбата му на крайния потребител. Радиусът се определя, като се вземе предвид разстоянието от всяка точка между ЕКАТТЕ на всяко населено място, в което се произвеждат предлаганите продукти (селскостопански или преработени селскостопански продукти) от всеки член на обединението и ЕКАТТЕ на населеното място, в което се извършва продажбата на тези продукти към краен потребител |
| **Микропредприятия, малки предприятия, средни предприятия** | Предприятия по смисъла на Закона за малките и средните предприятия |
| **Календарна година** | Периодът от 1-ви януари до 31-ви декември на конкретната година |
| **Колективен проект за сътрудничество** | Проектно предложение в едно с инвестиционен и бизнес план Приложение 3А, предложено по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от обединение за къса верига на доставки или обединение за местен пазар |
| **Нередност** | Всяко нарушение на правото на ЕС или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза |
| **Пазар** | Специално обособено място, на което се извършва търговска дейност на дребно |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. |
| **Обединение** | Търговското дружество, регистрирано по Търговския закон, което обединява най-малко двама участници, които допринасят за изпълнение на дейностите на къса верига на доставки или на местен пазар, описани в колективния проект за сътрудничество. Участието на най-малко един земеделски стопанин е задължително |
| **Посредник** | Предприятие, което купува продукта от земеделския производител с цел да го продава. Търговецът на дребно, като част от обединението е посредник. Преработвателят на селскостопански продукти също е посредник, в случаите когато купува продуктите с цел преработка и продажба за собствена сметка, но не и ако фермерът запази контрола върху продукта по време на обработката и след това решава продажната цена (в този случай преработвателят просто ще бъде доставчик на услуга за фермера). |
| **Потребител** | Всяко физическо лице, което придобива стоки или ползва услуги, които не са предназначени за извършване на търговска или професионална дейност |
| **Преработка на селскостопански продукти** | Всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба |
| **Принос в натура** | Предоставяне на земя или недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ |
| **Проверка на място** | Проверка по смисъла на Регламент (ЕС) № 809/2014 |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял |
| **Първично селскостопанско производство** | Производство на растителните и животинските продукти, изброени в Приложение № I по член 38 от Договора за функционирането на Европейския съюз, както и памук, без да се извършват никакви по-нататъшни операции, с които се променя естеството на тези продукти |
| **Разходи за инвестиции за обикновена подмяна** | Разходи за замяна на активи, които не водят до подобряване на цялостната дейност на кандидата |
| **Референтни разходи** | Цени и пределни стойности, ползвани от Разплащателна агенция за сравняване при определяне основателността на разходите за различни инвестиции |
| **Селскостопанска дейност** | Производството, преработката и предлагането на пазара на селскостопански продукти |
| **Селскостопански продукти** | Продуктите, изброени в Приложение № I от Договора за функционирането на Европейския съюз, с изключение на продуктите от риболов и аквакултури, изброени в Приложение I към Регламент (ЕС) № 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (ОВ, L 354/1 от 28 декември 2013 г.) |
| **Търговия на дребно** | Преработката и/или обработката, и/или съхранение на храни, тяхното съхранение при продажба или доставка до крайния потребител и включва заведения за обществено хранене и магазини и временни обекти за търговия на дребно и мобилни хладилни витрини |
| **Търговец на храни** | Всяко физическо или юридическо лице, което се занимава с търговия с храни по смисъла на Закона за храните. |
| **Малко стопанство** | Земеделско стопанство с икономически размер, измерен в стандартен производствен обем (СПО) от 2 000 до 7 999 евро, съгласно Приложение № 9 |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото |
| **Храна** | Всяко вещество или продукт, който е предназначен или може да бъде използван за консумация от човека, независимо дали е преработен, частично преработен или непреработен |

**СЪДЪРЖАНИЕ**:

[1. Наименование на програмата: 7](#_Toc19792973)

[2. Наименование на приоритетната ос: 7](#_Toc19792974)

[3. Наименование на процедурата: 7](#_Toc19792975)

[4. Измерения по кодове: 7](#_Toc19792976)

[5. Териториален обхват: 7](#_Toc19792977)

[6. Цели на предоставяната безвъзмездна финансова помощ по процедурата и очаквани резултати: 7](#_Toc19792978)

[7. Индикатори: 8](#_Toc19792979)

[8. Общ размер на безвъзмездната финансова помощ по процедурата: 9](#_Toc19792980)

[9. Минимален и максимален размер на безвъзмездната финансова помощ за конкретен проект: 9](#_Toc19792981)

[10. Процент на съфинансиране: 9](#_Toc19792982)

[11. Допустими кандидати: 9](#_Toc19792983)

[11.1. Критерии за допустимост на кандидатите: 9](#_Toc19792984)

[11.2. Критерии за недопустимост на кандидатите: 11](#_Toc19792985)

[12. Допустими партньори: 12](#_Toc19792986)

[13. Дейности, допустими за финансиране: 12](#_Toc19792987)

[13.1: Допустими дейности: 12](#_Toc19792988)

[13.2: Условия за допустимост на дейностите: 12](#_Toc19792989)

[13.3. Недопустими дейности: 15](#_Toc19792990)

[14. Категории разходи, допустими за финансиране: 16](#_Toc19792991)

[14.1. Допустими разходи: 16](#_Toc19792992)

[14.2. Условия за допустимост на разходите: 17](#_Toc19792993)

[14.3. Недопустими разходи: 19](#_Toc19792994)

[15. Допустими целеви групи (ако е приложимо): 20](#_Toc19792995)

[16. Приложим режим на минимални/държавни помощи: 20](#_Toc19792996)

[17. Хоризонтални политики: 20](#_Toc19792997)

[18. Минимален и максимален срок за изпълнение на проекта: 20](#_Toc19792998)

[19. Ред за оценяване на концепциите за проектни предложения: 20](#_Toc19792999)

[20. Критерии и методика за оценка на концепциите за проектни предложения: 20](#_Toc19793000)

[21. Ред за оценяване на проектните предложения: 20](#_Toc19793001)

[21.1. Оценка на административно съответствие и допустимост: 21](#_Toc19793002)

[21.2. Техническа и финансова оценка: 22](#_Toc19793003)

[22. Критерии и методика за оценка на проектните предложения: 23](#_Toc19793004)

[23. Начин на подаване на проектните предложения/концепциите за проектни предложения: 26](#_Toc19793005)

[24. Списък на документите, които се подават на етап кандидатстване: 28](#_Toc19793006)

[24.1. Списък с общи документи: 28](#_Toc19793007)

[24.2. Списък с документи, доказващи съответствие с критериите за подбор на проекти: 31](#_Toc19793008)

[25. Краен срок за подаване на проектните предложения: 31](#_Toc19793009)

[26. Адрес за подаване на проектните предложения/концепциите за проектни предложения: 31](#_Toc19793010)

[27. Допълнителна информация: 31](#_Toc19793011)

[27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 32](#_Toc19793012)

[28. Приложения към Условията за кандидатстване: 34](#_Toc19793013)

# 

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020). |

# 2. Наименование на приоритетната ос:

|  |
| --- |
| **Приоритет № 3** „Насърчаване на добро организиране на хранителната верига, в т.ч. преработката и търговията със селскостопански продукти, хуманното отношение към животните и управлението на риска в селското стопанство“.  **Област с поставен акцент 3А** „Подобряване на конкурентоспособността на първичните производители чрез по-доброто им интегриране в селскостопанската и хранителната верига посредством схеми за качество, които да добавят стойност към селскостопанските продукти, популяризиране на местните пазари и къси вериги на доставки, групи на производителите и организации, и междубраншови организации“. |

# 3. Наименование на процедурата:

|  |
| --- |
| Процедура чрез подбор на проектни предложения № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони (ПРСР) 2014-2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектите по процедурата се изпълняват на територията на Република България. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| Подмярка 16.4 „Подкрепа за хоризонтално и вертикално сътрудничество между участниците във веригата на доставки“ осигурява подкрепа за хоризонтално и вертикално сътрудничество между участниците във веригата за доставки и местните пазари, както и за популяризиране на дейностите в местен контекст, свързани с развитието на къси вериги за доставки и местни пазари.  За целите на прилагане на настоящата процедура за „къса верига на доставки“ се приема верига на доставки, в която участват ограничен брой икономически оператори, поели ангажимент да си сътрудничат и посветени на местното икономическо развитие и близките териториални и социални отношения между производители, преработватели и потребители.  За целите на прилагане на процедурата за „Местни пазари“ се приема следното определение: пазари в радиус от 75 км от стопанството на произход на продукта, в който радиус трябва да се осъществяват както преработката на продукта, така и продажбата му на крайния потребител.  Подмярка 16.4 „Подкрепа за хоризонтално и вертикално сътрудничество между участниците във веригата на доставки“ е насочена изключително към веригите за доставка, които са „къси“ и пазарите, които са „местни“. Подкрепата за тези форми на пазарна организация е оправдана от факта, че „стандартните“ вериги за доставки и пазари преобладават, докато по-малките им версии все още не са достигнали своя потенциал в много области.  Помощта за хоризонтално и вертикално сътрудничество сред участниците във веригата на доставки на храни и местни пазари, както и за дейности на местно равнище за популяризиране, следва да стимулира икономически обоснованото развитие на къси вериги на доставки, местните пазари и местните хранителни вериги.  Подпомагането по процедурата е насочено към насърчаване на форми на сътрудничество, посредством стимулиране на участниците да работят заедно. Процедура не предвижда предоставяне на подкрепа на съществуващи съвместни дейности, а насочва подпомагане, в случай на съществуваща група от сътрудничещи си субекти, при предприемането на нов съвместен проект с нови дейности.  Първата цел на процедурата се отнася до създаването, организацията и укрепването на местните пазари и къси вериги за доставки чрез хоризонтално и вертикално сътрудничество между участниците в тях.  Втората цел на процедурата се отнася до насърчаване и популяризиране на късите вериги на доставки, местните пазари и като цяло местните продукти. Маркетинговите дейности имат за цел да повишат информираността за съществуването на късите вериги или местните пазари и са необходими, за да ги направят жизнеспособни.  **Очаквани резултати:**  Процедурата ще осигури възможност за създаване и развитие на къси вериги на доставки и за създаване и развитие на местни пазари, като се финансират проекти с потенциал за подобряване на конкурентоспособността на производителите на селскостопански продукти и храни, като спомогне за по-доброто им интегриране в хранителната верига. |

# 7. Индикатори:

|  |
| --- |
| В съответствие с планираното изпълнение на ПРСР 2014-2020 г. по области с поставен акцент, реализираните проекти по настоящата процедура следва да допринасят за постигането на един или няколко от следните показатели:  **Показатели за изпълнение:**  **Област с поставен акцент 3А:**   1. Общо публични разходи (Показател О1) 2. Брой на действията/операциите, получаващи подкрепа (Показател O.17)   **Целеви показатели (Т6):**   1. Брой на земеделските стопанства, получаващи подпомагане по схеми за качество, местни пазари и къси вериги на доставки и групи/организации на производителите (област с поставен акцент 3A).   **Показатели за резултат** (**R4):**   1. Брой земеделски стопанства, участващи в сътрудничество/дейности на местно равнище за популяризиране между участниците във веригата на доставки.   С интервенциите за насърчаване на организацията на хранителната верига по Приоритет № 3 на ПРСР 2014-2020 г. се цели укрепване на връзките в хранителната верига и насърчаване на кооперирането, насочено към постепенното изграждане на конкурентни предимства на база качество и добавена стойност на продуктите и иновации.  **ВАЖНО:**  **Раздел № 8 от формуляра за кандидатстване в ИСУН 2020 не се попълва от кандидата.** |

# 8. Общ размер на безвъзмездната финансова помощ по процедурата:

|  |  |  |  |  |  |  |
| --- | --- | --- | --- | --- | --- | --- |
| Общият размер на безвъзмездната финансова помощ по настоящата процедура е в размер на 13 690 600 лв.   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 13 690 600 лв.  (100 %) | 12 321 540 лв.  (90 %) | 1 369 060 лв.  (10 %) | |

# 9. Минимален и максимален размер на безвъзмездната финансова помощ за конкретен проект:

|  |
| --- |
| 1. Максималният размер на допустимите разходи по т. 1 от Раздел 14.1 „Допустими разходи“ за едно проектно предложение е 68 453 лв. за всяка календарна година за изпълнение на колективния проект.  2. Максималният размер на допустимите разходи по т. 2 от Раздел 14.1 „Допустими разходи“ за едно проектно предложение е 39 116 лв. за всяка календарна година, свързана с изпълнение на колективния проект.  3. Максималният размер на безвъзмездната финансова помощ за едно проектно предложение е 977 600 лв.  4. Минималният размер на безвъзмездната финансова помощ за едно проектно предложение е 15 000 лв. |

# 10. Процент на съфинансиране:

|  |
| --- |
| Максималният размер на безвъзмездната финансова помощ е 50 на сто от общите допустими разходи за изпълнение на проектното предложение. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Подпомагат се кандидати, които извършват своите дейности в обхвата на конкретна къса верига на доставки или в обхвата на конкретен местен пазар, и които се определят в Приложение № 3 „Колективен проект за сътрудничество“ за нуждите на процедурата като:  1.1. Обединение за къса верига на доставки, или  1.2. Обединение за местен пазар.  2. Кандидатите са юридически лица, регистрирани по Търговския закон, или дружества, учредени по смисъла на чл. 357 - 364 от Закона за задълженията и договорите (ЗЗД), които представят колективен проект за сътрудничество за изграждането и развитието на къса верига за доставки или за изграждане и развитие на местен пазар.  2.1. Кандидатите, регистрирани по Търговския закон трябва да са вписани в Търговския регистър и регистър на юридическите лица с нестопанска цел;  2.2. Кандидатите, регистрирани по ЗЗД, са вписани в регистър БУЛСТАТ и представят нотариално заверен договор за учредяване на дружество по чл. 357 от ЗЗД, съгласно Приложение № 3Б.  3. За целите на процедурата в Приложение № 3 „Колективен проект за сътрудничество“ кандидатите се определят като „Обединение за къса верига на доставки”, като се добавя и конкретно име или „Обединение за местен пазар”, като се добавя и конкретно име, с цел лесно идентифициране на бенефициента при дейностите за популяризиране. Избраното от кандидата име се посочва и в раздел 11 „Допълнителна информация“ във формуляра за кандидатстване в ИСУН 2020.  4. Участници в обединението по т. 1 могат да бъдат само:  **4.1. За обединение за къса верига на доставки съгласно т. 1.1:**  4.1.1. Земеделски стопани, регистрирани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), включително групи или организации на производители[[1]](#footnote-2);  4.1.2. предприятия в областта на преработката на храни;  4.1.3. търговци на дребно, регистрирани по Търговския закон.  **4.2. За обединение за местен пазар съгласно т. 1.2:**  4.2.1. Земеделски стопани, регистрирани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), включително групи или организации на производители, чиито членове са само земеделски стопани, и/или земеделски стопани, предлагащи на пазара преработена собствена продукция.  5. Участниците в обединението трябва да са вписани по реда на чл. 39 или чл. 40 от Наредба № 26 от 14.10.2010 г. за специфичните изисквания за директни доставки на малки количества суровини и храни от животински произход, когато е приложимо. По отношение на групи или организации на производители изискването за вписване по реда на чл. 39 от Наредба № 26 от 14.10.2010 г. се отнася за техните членове, когато е приложимо.  6. Участниците земеделски стопани и предприятия в областта на преработка на храни трябва да произвеждат продуктите, с които участват в обединението.  7. Кандидатите, както и участниците в обединенията трябва да отговарят на определението за микро, малко или средно предприятие, съгласно Закона за малките и средните предприятия.  8. Кандидатите представят колективен проект за сътрудничество съгласно Приложение № 3, в който задължително са посочени: териториален обхват на действие, брой и вид на участниците, дейности, които ще се извършват от обединението, продукти, включени в предмета на сътрудничеството, инвестиционен и бизнес план (Приложение № 3А) за изпълнение на дейностите и план за популяризиране.  9. Един земеделски стопанин/група или организация на производители, член на обединението по т. 1, може да участва в едно обединение за местен пазар и едно обединение за къса верига на доставки, като представя декларация съгласно Приложение № 4 за прогнозните количества произведени селскостопански продукти, предвидени за продажба на местния пазар и/или късата верига на доставки на годишна база.  10. Подпомагането за създаване и развитие на къси вериги на доставки обхваща само вериги на доставки, които включват не повече от един посредник между земеделския стопанин и потребителя.  **ВАЖНО:**  **11. Групи или организации на производители са допустими кандидати или участници в обединение по т. 1 само ако участват с всички свои членове. Групите или организациите на производители не се считат за посредници, когато представляват своите членове в обединението-кандидат по процедурата.**  **12. Задължително е поне двама участника да си сътрудничат в обединението по т. 1.1 или по т. 1.2, най-малко единият от които да е земеделски стопанин/група или организация на производители. Участниците в обединението не трябва да имат доминиращо влияние по отношение на притежаваните дялове в дружеството, регистрирано по Търговския закон или по Закона за задълженията и договорите.**  **13. Групи или организации на производители могат да кандидатстват самостоятелно или в обединение с други участници, спазвайки изискванията към участниците в обединенията съгласно т. 4.1 или 4.2.** |

## 11.2. Критерии за недопустимост на кандидатите:

|  |
| --- |
| 1. Съгласно чл. 25, ал. 2 от Закона за управление на средствата от Европейските структурни и инвестиционни фондове в процедура чрез подбор не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществените поръчки. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (ПМС № 162/2016 г.) (Приложение № 2).  2. Потенциалните кандидати и участващите в обединението не могат да участват в процедурата за подбор на проекти и да получат безвъзмездна финансова помощ, в случай че:  2.1. са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  2.2. са осъдени с влязла в сила присъда за престъпление, аналогично на тези по т. 2.1, в друга държава членка или трета страна;  2.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  2.4. е налице неравнопоставеност в случаите по чл. 44, ал. 5 от ЗОП;  2.5. с акт на компетентен орган е установено, че:  а) са представили документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  2.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;  2.7. е налице конфликт на интереси, който не може да бъде отстранен;  2.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  2.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  3. Основанията по т. 2.1, 2.2 и 2.7 се отнасят и за лицата, които попадат в обхвата на чл. 54, ал. 2 от ЗОП, в това число и за съответните лица на членовете на дружеството по ЗЗД.  4. Точка 2.3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.  5. Преди сключване на административния договор декларираните обстоятелства се доказват и се извършва проверка от УО, относно същите:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.  б) с декларации – за всички останали обстоятелства, които не са били декларирани на предходен етап или когато е настъпила промяна във вече декларирани обстоятелства.  6. Не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията след 1 януари 2014 г., необходими за получаване на това предимство, в противоречие с целите на европейското право и българското законодателство в областта на селското стопанство.  7. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| 1. Подкрепата се предоставя за развитие на къси вериги на доставки или за развитие на местни пазари и включва:    1. Текущи дейности във връзка със сътрудничеството;    2. Дейности за популяризиране на къси вериги на доставки и на местни пазари;    3. Дейности, свързани с изпълнението на проекта за сътрудничество. |

## 13.2: Условия за допустимост на дейностите:

|  |
| --- |
| 1. Безвъзмездна финансова помощ се предоставя за колективни проекти за сътрудничество, включващи дейности, които отговарят на разпоредбите на Закона за опазване на околната среда, Закона за биологичното разнообразие и/или Закона за водите.  2. Подпомагането за къси вериги на доставки обхваща само такива дейности, които включват не повече от един посредник между земеделския стопанин и крайния потребител, като посредникът трябва да бъде член на обединението по т. 1.1 от Раздел 11.1. „Критерии за допустимост на кандидатите“.  3. Подпомагане за местни пазари се предоставя на кандидати, при които в радиус от 75 км. от стопанството на произход на продукта се осъществяват както преработката, така и продажбата му на крайния потребител. Радиусът се определя, като се вземе предвид разстоянието от всяка точка между ЕКАТТЕ на всяко населено място, в което се произвеждат предлаганите продукти (селскостопански или преработени селскостопански продукти) от всеки член на обединението и ЕКАТТЕ на населеното място, в което се извършва продажбата на тези продукти към краен потребител. Кандидатът описва в Приложение № 3 „Колективен проект за сътрудничество“ съответствието на дейностите на местния пазар с това изискване.  4. Подпомагането на дейностите в колективния проект за сътрудничество е в съответствие с условията на Закона за храните, Закона за ветеринарномедицинската дейност, Наредба № 26 от 14.10.2010 г. за специфичните изисквания за директните доставки на малки количества суровини и храни от животински произход и други приложими нормативни актове.  5. В случай на земеделски стопани, участници в обединението, развиващи животновъдна дейност, животновъдните обекти свързани с предлагания в обединението продукт трябва да бъдат регистрирани по реда на чл. 137 от Закона за ветеринарномедицинската дейност.  6. За да подлежат на подпомагане, дейностите за популяризиране по т. 1.2 от Раздел 13.1 „Допустими дейности” трябва да изпълняват всяко едно от следните условия:  6.1. да уведомяват потребителите, че дадена къса верига на доставки или даден местен пазар съществува;  6.2. да представят ползите от покупките от конкретна къса верига на доставки или конкретен местен пазар.  7. Дейностите за популяризиране са задължителна част от проекта за развиване на късата верига на доставки или на местния пазар и се описват в т. 8. „План за популяризиране“ от Приложение № 3.  8. Дейностите по проекта се изпълняват върху недвижим имот – собственост на кандидата, а когато недвижимият имот не е собственост на кандидата, към проектите се прилага документ за ползване на имота съгласно националното законодателство. Документът за ползване на имота трябва да покрива периода от датата на сключване на административния договор до срока на изпълнение на проекта, удължен с три години, в случаи, когато се кандидатства за инвестиционни разходи по т. 3 от раздел 14.1 „Допустими разходи“.  9. Към проектните предложения, включващи разходи за ремонтни дейности по т. 3, буква „г“ от Раздел 14.1 „Допустими разходи“, се прилагат:  а) заснемане на обекта/съоръжението и/или архитектурен план на сградата, съоръжението, обекта, който ще се ремонтира или обновява;  б) подробни количествени сметки за предвидените ремонтни дейности, заверени от правоспособно лице;  в) становище на главния архитект, че предвидените ремонтни дейности не се нуждаят от издаване на разрешение за строеж съгласно Закона за устройство на територията.  10. За да подлежат на подпомагане, кандидатите представят изцяло попълнен колективен проект за сътрудничество съгласно Приложение № 3.  11. За да подлежат на подпомагане за местен пазар или развитие на къса верига на доставки, кандидатите представят към колективния проект за сътрудничество инвестиционен и бизнес план по образец, съгласно Приложение № 3А, който съдържа подробно описание на планираните от обединението дейности и разходи за периода на изпълнение на проекта.  12. Данните в инвестиционния план в Приложение № 3А трябва да съответстват на данните, посочени в Раздел № 5 „Бюджет“ и на дейностите, посочени в раздел 7 „План за изпълнение/Дейности по проекта“ от формуляра за кандидатстване в ИСУН 2020.  13. Дейностите и инвестициите в колективния проект за сътрудничество, за които се изисква лицензиране, разрешение и/или регистрация за извършване на дейността/инвестицията съгласно българското законодателство се подпомагат само ако са представени съответните лицензи, разрешения и/или документ, удостоверяващ регистрацията, когато това обстоятелство не е проверимо в публични регистри. При наличие на публичен регистър, оценителната комисия извършва служебна проверка в него за оценка на съответствието с това изискване. Това се отнася за случаите, в които подпомаганата дейност се упражнява от кандидата към датата на подаване на проектното предложение и/или за стартирането и е необходимо предварително лицензиране, разрешение и/или регистрация на дейността или на собственика/управителя. В останалите случаи се представя към искането за плащане, съгласно Условията за изпълнение.  14. Проектните предложения, които включват разходи за преместваеми обекти, се придружават с разрешение за поставяне, издадено в съответствие със Закон за устройство на територията (ЗУТ), когато е приложимо.  **ВАЖНО:**  **15. В колективния проект за сътрудничество кандидатът посочва дали обединението предвижда разширение на състава след подписването на административен договор, като евентуалното разширение може да е свързано само с увеличение на броя на земеделските стопани и да не води до несъответствие с първоначално получените резултати от Техническата и финансова оценка на проекта.**  **16. Обединението по т. 1 от раздел 11.1 „Критерии за допустимост на кандидатите“ представя утвърдени от неговите участници правила за функциониране на местния пазар или късата верига на доставки, с включено разпределение на ролите и отговорностите на всеки един член при изпълнение на дейностите от колективния проект за сътрудничество.**  **17. Дейностите и разходите, предвидени в колективния проект за сътрудничество, трябва да бъдат подробно обосновани в съответствие със заложените цели и предвидените резултати по проекта, в зависимост от това дали същият се отнася за местен пазар или развитие на къса верига на доставки.**  **18. Предвидените дейности следва да отговарят на принципите за добро финансово управление - икономичност, ефикасност и ефективност на вложените средства съгласно чл. 33 на Регламент (ЕС, Евратом) 2018/1046 на Европейския парламент и на Съвета:**  **18.1. принципът на икономичност изисква ресурсите за осъществяване на дейностите да бъдат осигурени своевременно, в подходящо количество и качество и при най-добра цена;**  **18.2. принципът на ефикасност се отнася до най-доброто съотношение между използваните ресурси и постигнатите резултати;**  **18.3. принципът на ефективност се отнася до осъществяването на набелязаните конкретни цели и постигането на планираните резултати.**  **19. Група или организация на производители, кандидат или участник в обединение по т. 1 от раздел 11.1 „Критерии за допустимост на кандидатите“, не може да предвижда дейности в колективния проект за сътрудничество, които противоречат на учредителния ѝ акт** **и вътрешните им правила.**  **20. Посредникът не е задължителен участник в обединението за къса верига на доставки.**  **21. Дейностите за популяризиране трябва да са свързани с конкретната къса верига на доставки или конкретния местен пазар в тяхната „цялост“, а не с ограничен брой отделни продукти, които се предлагат чрез обединението.**  **22. Популяризирането не може да включва реклама на конкретни продукти и производители, а да бъде насочено към целите на късата верига на доставки или даден местен пазар, описани в Приложение № 3 „Колективен проект за сътрудничеството“.** |

## 13.3. Недопустими дейности:

|  |
| --- |
| 1. Не се предоставя финансова помощ за разходите по т. 3 от Раздел 14.1 „Допустими разходи“, свързани с изпълнение на дейностите в колективния проект за сътрудничество, в случай че за същите кандидатът или член на обединението е получил финансова помощ по:  1.1. Наредба № 11 от 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми (обн. ДВ, бр. 42 от 2007 г.);  1.2. Наредба № 2 от 2014 г. за условията и реда за предоставяне на финансова помощ по Националната програма за подпомагане на лозаро-винарския сектор за периода 2014 – 2018 г. (обн. ДВ, бр. 34 от 2014 г.; изм., бр. 60 и 89 от 2014 г.);  1.3. Наредба № 6 от 26 октомври 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 - 2023 г. (Обн. ДВ. бр.93 от 2018 г.);  1.4. Национална програма по пчеларство за тригодишния период 2011-2013 г. или Национална програма по пчеларство за тригодишния период 2017-2019 г. или Национална програма по пчеларство за периода 2020-2022 г.;  1.5. Подмярка 4.2. "Инвестиции в преработка/маркетинг на селскостопански продукти" от мярка 4. "Инвестиции в материални активи" от Програмата за развитие на селските райони 2014 – 2020 г.;  1.6. Подмярка 4.1 "Инвестиции в земеделски стопанства" от мярка 4 "Инвестиции в материални активи" от Програмата за развитие на селските райони 2014 – 2020 г.;  1.7. Подмярка 4.1.2 „Инвестиции в земеделски стопанства по Тематичната подпрограма за развитие на малки стопанства“ от мярка 4 "Инвестиции в материални активи" от Програмата за развитие на селските райони 2014 – 2020 г и  1.8. Подмярка 4.2.2. „Инвестиции в преработка/маркетинг на селскостопански продукти по Тематичната подпрограма“ от мярка 4 "Инвестиции в материални активи" от Програмата за развитие на селските райони 2014 – 2020 г.  2. Не се предоставя финансова помощ за дейности, подпомагани по чл. 6 от Регламент (ЕО) № 1952/2005 на Съвета от 23 ноември 2005 г., относно общата организация на пазара на хмел и за отмяна на регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (OB L 314, 30 ноември 2005 г.)  3. Не се предоставя финансова помощ за дейности, свързани с производство, преработка и/или маркетинг на риба и рибни продукти.  4. Не се предоставя финансова помощ за дейности, свързани с преработка и/или маркетинг на горски продукти.  5. Финансова помощ не се предоставя за проекти, включващи дейности, които не отговарят на Европейското и национално законодателство.  6. Финансова помощ не се предоставя за строително-монтажни дейности, за които се изисква разрешително за строеж съгласно разпоредбите на Закона за устройство на територията.  7. Финансова помощ не се предоставя за дейности, извършени преди сключване на административния договор.  8. Финансова помощ не се предоставя за колективни проекти за сътрудничество, чиито краен продукт не е насочен към предлагане на селскостопански продукти и храни.  9. Финансова помощ не се предоставя за дейности, които не са включени в колективния проект за сътрудничество. |

# 14. Категории разходи, допустими за финансиране:

## 14.1. Допустими разходи:

|  |
| --- |
| **1. Текущи разходи за осъществяване на сътрудничеството във връзка с изпълнение на колективния проект:**  а) възнаграждения и осигурителни вноски на екипа по проекта – за лица, ангажирани с управление на дейностите, предвидени в колективния проект, например координатор, асистент, технически сътрудник;  б) наем на един офис за дейностите за осъществяване на сътрудничеството;  в) закупуване на офис оборудване;  г) канцеларски материали;  д) командировки на лицата от екипа по проекта;  е) ток, вода, интернет и телефон за офиса по буква „б“.  **2. Разходи за популяризиране на обединението, съответстващи на т. 6 от Раздел 13.2 „Условия за допустимост на дейностите“:**  а) провеждане на еднодневни работни/информационни срещи;  б) провеждане на еднодневни информационни семинари и конференции;  в) създаване и поддържане на интернет страница на обединението, във връзка с изпълнението на проекта;  г) публикации в регионални медии, свързани с разпространение на резултатите от проекта;  д) излъчване в регионални медии, свързано с разпространение на резултатите от проекта;  е) печатни материали, свързани с разпространение на резултатите от проекта;  ж) други разходи за популяризиране, съответстващи на условието по т. 6 от Раздел 13.2 „Условия за допустимост на дейностите“.  **3. Преки разходи за изпълнение на дейностите по проекта за сътрудничество, включително разходи за инвестиции, съгласно представен инвестиционен и бизнес план:**  а) закупуване, включително чрез финансов лизинг на машини и оборудване, като например основно търговско оборудване, щандове, електронни търговски везни, хладилни витрини, маси, стелажи, санитарни съоръжения, мобилно или преместваемо оборудване за съхранение, сортиране, маркиране, опаковане, пакетиране и етикетиране.  б) закупуване, включително чрез финансов лизинг на превозни средства за транспортиране на продукция, включително хладилни превозни средства, необходими за изпълнение на дейностите, описани в колективния проект за сътрудничество Приложение № 3 и Приложение № 3А;  в) придобиване или разработка на компютърен софтуер и придобиване на патенти, лицензи, авторски права и търговски марки, свързани с дейността на обединението.  г) текущ ремонт на помещения, използвани за реализиране на дейностите по проектното предложение, представено от обединението.  **ВАЖНО:**  **4. Помещенията по т. 3, буква „г“, допустими за подпомагане за извършване на ремонтни дейности са такива, които се използват за съхранение и продажба на продукцията, която се реализира от обединението за местен пазар или къса верига на доставки, съгласно представения колективен проект за сътрудничество.** |

## 14.2. Условия за допустимост на разходите:

|  |
| --- |
| 1. Финансова помощ по реда на тази процедура се предоставя под формата на възстановяване на действително извършени и платени допустими разходи за т. 2, буква „ж“ и т. 3 от раздел 14.1 „Допустими разходи“ и стандартни разходи за разходите по т. 1 и т. 2, букви „а“ - „е“ от раздел 14.1 „Допустими разходи“.  2. Разходите са допустими, ако са извършени не по-рано от датата на сключване на административния договор.  3. Разходите за възнаграждения по т. 1, буква „а“ от Раздел 14.1 „Допустими разходи“ са допустими за персонал, нает от обединението единствено за целите на колективния проект за сътрудничество на трудов договор за минимум два работни часа на ден и включват брутна работна заплата и дължимите осигурителни вноски за сметка на работодателя.  4. Разходите по т. 3, буква „а“ и буква „б“ от Раздел 14.1 „Допустими разходи“ са допустими за подпомагане при условие, че са обосновани като необходими за изпълнение на дейностите по проекта и капацитетът им е съобразен с обема на продукцията, посочена в таблица № 5 „Прогнозна търговска програма за продукцията на обединението“ от Приложение № 3А.  5. Максимално допустимият размер на разходите по т. 3, буква „б“ не може да надхвърля 150 000 лв. без ДДС за едно проектно предложение, като единичната стойност на разхода за едно превозно средство за транспортиране на продукцията на обединението не може да надхвърля 50 000 лв. без ДДС.  6. Разходите по т. 3, буква „в“ в частта придобиване или разработка на компютърен софтуер са допустими за подпомагане при условие, че са обосновани като необходими за изпълнение на дейностите по проекта, и не надхвърлят 150 000 лв. без ДДС.  7. Разходите са допустими за подпомагане, в случай че същите са пряко свързани с изпълнението на описаните в колективния проект (Приложение № 3) дейности на обединението за местен пазар или на къса верига на доставки и съответстват на нуждите и характеристиките, произтичащи от осъществяването на конкретната дейност.  8. Разходите по т. 1 от Раздел 14.1 „Допустими разходи“ се изчисляват пропорционално на месеците на изпълнение на дейностите от деня на сключване на административния договор, когато няма пълна календарна година.  9. Оценителната комисия извършва оценка на основателността на предложените за финансиране разходи:  9.1. По т. 1 и т. 2 букви „а“ - „е“ от Раздел 14.1 „Допустими разходи“, посочени в инвестиционния и бизнес план, чрез съпоставка със стандартните разходи, посочени в Приложение № 1;  9.2. По т. 2, буква „ж“ и т. 3 букви „а“ - „в“ от Раздел 14.1 „Допустими разходи“, посочени в инвестиционния и бизнес план Приложение № 3А, основателността на преките разходи ще се преценява на база на разписаните критерии за лимитиране на разходи до пазарната им стойност и сравняване на представените оферти от производители/доставчици и представена обосновка, съгласно т. 4 и 7.  9.3. По т. 3, буква „г“ от раздел 14.1 „Допустими разходи“ чрез съпоставяне на предложените разходи с определените от Разплащателна агенция референтни разходи, за финансиране на дейности и услуги.  10. Списък с наименованията на дейностите и услугите, за които са определени референтни разходи, е приложен към настоящите условия за кандидатстване - Приложение № 15.  11. За всеки заявен за финансиране разход по т. 2, буква „ж“ и т. 3, букви „а“ - „в“ от раздел 14.1 „Допустими разходи“ кандидатът представя най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, електронна поща и телефон на оферента, подпис и печат на оферента, подробна техническа спецификация на активите/услугите, цена в левове или евро с посочен ДДС. Кандидатът представя и запитване за оферта по образец съгласно Приложение № 13, а когато не е избрал най-ниската оферта – писмена обосновка за мотивите, обусловили избора му. В тези случаи оценителната комисия извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, взимайки предвид и представената от кандидата мотивирана обосновка за направения избор.  12. За разходите по т. 3, буква „г“ от раздел 14.1 „Допустими разходи“ кандидатът представя една оферта, съдържаща наименованието на оферента, срока на валидност на офертата, датата на издаване на офертата, ЕИК или БУЛСТАТ, електронна поща и телефон на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в лева или евро с посочен ДДС ведно с количествено-стойностни сметки.  13. В случаите по т. 11 и т. 12, оферентите, когато са местни лица, трябва да са вписани в Търговски регистър и регистър на ЮЛНЦ към Агенцията по вписвания, а оферентите – чуждестранни лица, следва да представят документ за правосубектност съгласно националното им законодателство.  14. В случай че кандидатите са възложители по чл. 5 и 6 от ЗОП, обосноваността на разхода се извършва чрез представяне на най-малко три независими оферти, събрани чрез прилагане на принципа на пазарни консултации съгласно ЗОП.  15. Разходите по т. 3, буква „а“ от Раздел 14.1 „Допустими разходи“ за оборудване, свързани със сортиране, маркиране, опаковане, пакетиране и етикетиране на селскостопански продукти и храни не могат да надхвърлят 15 на сто от допустимите разходи по т. 1, 2 и 3 с изключение на т. 3, буква „а“, но не повече от 200 000 лв. без ДДС.  **ВАЖНО:**  **16. Допустимият размер на текущите разходи и разходите за популяризиране в частта т. 2, букви „а“ - „е“ са определени въз основа на стандартна таблица за единица продукт съгласно Приложение № 1.**  **17. Възнаграждения и осигурителни вноски - за лица, изпълняващи дейности, свързани с функционирането на обединението по т. 1, буква „а“ от Раздел 14.1 „Допустими разходи“, са допустими в случай, че лицата са осигурени на не по-малко от два часа на ден.**  **18. Лицата по т. 17 трябва да имат средно или висше образование. Съответствие с това условие се проверява на етап искане за плащане.**  **19. Осигуряването на съответствие с изискванията на трудовото законодателство и спазването на неговите разпоредби е отговорност и задължение на кандидата, което ще бъде проследявано на етап изпълнение на проекта. Размерът на допустимото за подпомагане възнаграждение на персонал, нает за по-малко от 8 часа, ще бъде определен пропорционално на това на персонал, нает за 8 часа.**  **20. Разходите за полагаем платен годишен отпуск са допустими за периода на изпълнение на дейностите по проекта и до размера на основния платен годишен отпуск, посочен в чл. 155 от Кодекса на труда.** |

## 14.3. Недопустими разходи:

|  |
| --- |
| 1. Застраховка на дълготрайни материални активи.  2. Осигурителни вноски по възнаграждения, които не са задължителни по силата на нормативен акт.  3. Данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност.  4. Лихви, глоби и неустойки.  5. Разходи, свързани с договори за лизинг, например марж на лизингодателя и разходи за рефинансиране на лихви.  6. Разходи, включени в проектни предложения, за които са установени изкуствено създадени условия за получаване на безвъзмездна финансова помощ.  7. Разходи, за които е установено, че ще оказват отрицателно въздействие върху околната среда.  8. Разходи, платени в брой, с изключение на разходи за командировки.  9. Разходи, извършени преди сключване на административния договор.  10. Закупуване на нови машини, съоръжения и оборудване, вкл. компютърен софтуер над пазарната им стойност.  11. Закупуване на машини, съоръжения, оборудване, превозни средства и др. втора употреба.  12. Закупуване на земеделска и горска техника и прикачен инвентар.  13. Закупуване на въздухоплавателни средства, плавателни съдове и плавателни средства.  14. Закупуване и наем на земя и друга недвижима собственост, с изключение на разходи за наем на офис за дейностите за осъществяване на сътрудничеството.  15. Създаване и/или презасаждане на трайни насаждения.  16. Закупуване на превозни средства извън допустимите в раздел 14.1, т. 3, буква „б“ и чиято употреба не е за превоз на произведената от обединението продукция.  17. Разходи за инвестиции, които представляват обикновена подмяна.  18. Принос в натура.  19. Недопустими за подпомагане са всички стандартни разходи за разходи за възнаграждения, които не са свързани с дейностите на обединението за изпълнение на проекта, които не са включени в Приложение № 1.  20. Финансова помощ не се предоставя, ако за конкретен заявен за финансиране разход, свързан с изпълнение на дейностите в колективния проект за сътрудничество, кандидатът е получил публична финансова помощ от държавния бюджет или от бюджета на Европейския съюз.  21.Финансова помощ не се предоставя за изграждане и подобряване на недвижимо имущество, за което се изисква разрешение за строеж, съгласно разпоредбите на Закона за устройство на територията.  22. Разходи за инвестиции в полза само за един участник в обединението.  23. Транспортни разходи и разходи за гориво, с изключение на разходите за командировки на лица, изпълняващи дейности, свързани с функционирането на обединението, съгласно Приложение № 1.  24. Разходи за наем на споделени интернет пространства (клауд сървъри). |

# 15. Допустими целеви групи (ако е приложимо):

|  |
| --- |
| Процедурата е насочена към проектни предложения на кандидати, които изпълняват колективни проекти за сътрудничество и се определят като къса верига на доставки или местен пазар. |

# 16. Приложим режим на минимални/държавни помощи:

|  |
| --- |
| Съгласно чл. 81, параграф 2 от Регламент (ЕС) № 1305/2013, производството и търговията със селскостопански продукти в обхвата на чл. 42 от Договора за функционирането на Европейския съюз не попада в обхвата на държавна помощ. |

# 17. Хоризонтални политики:

|  |
| --- |
| 1. Не се предоставя финансова помощ за проектни предложения, които не са в съответствие с политиката на ЕС за равенство между половете, недискриминация и устойчиво развитие.  2. По настоящата процедура следва да е налице съответствие на проектните предложения със следните принципи на хоризонталните политики на ЕС:  2.1. равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане;  2.2. устойчиво развитие – подкрепа за проекти, които допринасят за опазване на околната среда, повишаване на ресурсната ефективност или смекчаване на последиците от изменение на климата и приспособяване към тях.  3. В т. 11 от Формуляра за кандидатстване в ИСУН 2020 кандидатите следва да декларират, че при изпълнение на проектното предложение ще спазват принципите за равенство между половете, недискриминация и устойчиво развитие. |

# 18. Минимален и максимален срок за изпълнение на проекта:

|  |
| --- |
| Дейностите по проекта се изпълняват в срок до 30 месеца от датата на сключване на административния договор, но не по-късно от 1 октомври 2025 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в Закона за подпомагане на земеделските производители, ЗУСЕСИФ, ПМС № 162/2016 г. и приложимото Европейско законодателство.  2. Оценката и класирането на проектните предложения по настоящата процедура се извършват от Оценителна комисия, назначена със заповед на Ръководителя на УО на ПРСР 2014 - 2020 г.  3. Оценката на проектните предложения включва:  а) Етап 1: Оценка на административното съответствие и допустимостта;  б) Етап 2: Техническа и финансова оценка. |

## 21.1. Оценка на административно съответствие и допустимост:

|  |
| --- |
| 1. В процеса на оценка на административно съответствие и допустимост на проектните предложения по процедурата ще се извършват следните проверки:  а) проектното предложение отнася ли се за обявената процедура за подбор на проекти;  б) формулярът за кандидатстване отговаря ли на всички изисквания и на одобрения образец в системата ИСУН 2020;  в) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  г) съответствие на кандидатите и проектните дейности и разходите с критериите за допустимост;  д) основателни ли са заявените за подпомагане разходи.  2. Оценката за административно съответствие и допустимост се извършва във основа на критериите съгласно Приложение № 10 към Условията за кандидатстване.  3. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.  4. Когато при проверките по т. 1 се установи липса на документи или друга нередовност, комисията изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване.  5. Уведомлението съдържа и информация, че не отстраняването на нередовностите в срок, може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  6. След приключване на оценката на административното съответствие и допустимостта, на интернет страницата на МЗХГ и в ИСУН 2020 се публикува списък с проектните предложения, които не се допускат до техническа и финансова оценка с посочени основания за това. За недопускането се съобщава на всеки кандидат, включени в него, съответно по реда на чл. 22, ал. 3 от ЗУСЕСИФ.  7. Кандидатите, чиито проектни предложения са предложени за отхвърляне, могат да подадат възражения срещу предложението за отхвърлянето им пред ръководителя на УО в едноседмичен срок от съобщението в ИСУН 2020.  8. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение, проектното предложение се включва в списъка на предложените за отхвърляне проектни предложения.  9. Кандидатът може по всяко време да оттегли изцяло или частично проектното предложение или приложените към него документи, като подаде писмено искане до ръководителя на УО на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. В случай че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  10. Когато кандидатът е уведомен от Оценителната комисия за случаи на несъответствия и/или нередовности в документите в проектното предложение не се разрешава оттегляне по отношение на частите на тези документи, засегнати от нередовността. В тези случаи Оценителната комисия писмено уведомява кандидата за решението си по направеното искане за оттегляне.  11. При оттегляне изцяло на проектно предложение, което не попада в обхвата на т. 10, ръководителят на УО прекратява образуваното пред него административно производство, а кандидатът има право да подаде ново проектно предложение за същите дейности, в случай че е обявена нова процедура за подбор по подмярката.  12. Проектното предложение може да бъде поправяно по всяко време след подаването само в случай на очевидни грешки.  13. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  14. Поправката в проектното предложение се извършва от Оценителната комисия до приключване на работата й, а след решение за предоставяне на безвъзмездна финансова - от определени от ръководителя на УО служители.  15. Не се допуска поправяне на проектното предложение и представените от кандидата документи към него извън хипотезата по т. 4.  16. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от Оценителната комисия брой точки по критериите за подбор, както и ако биха довели до определяне на по-голям размер на финансовата помощ.  17. Оценителната комисия може да извършва корекции в бюджета на проектно предложение, в случай че при оценката се установи:  а) наличие на недопустими дейности и/или разходи;  б) несъответствие между предвидените дейности и видовете заложени разходи;  в) дублиране на разходи;  г) неспазване на други условия за допустимост в настоящите условия за кандидатстване;  д) несъответствие с правилата за държавните помощи;  е) неоснователност на разходите.  18. Корекциите по т. 17, буква „б“ и „в“ се извършват след изискване на допълнителна пояснителна информация от кандидата.  19. Корекциите по т. 17 не могат да водят до:  а) увеличаване на размера или на интензитета на безвъзмездната финансова помощ, предвидени в подаденото проектно предложение;  б) невъзможност за изпълнение на целите на проекта или на проектните дейности;  в) подобряване на качеството на проектното предложение и нарушаване на принципите по [чл. 29, ал. 1, т. 1](apis://Base=NARH&DocCode=41762&ToPar=Art29_Al1_Pt1&Type=201) и [2 от ЗУСЕСИФ](apis://Base=NARH&DocCode=41762&ToPar=Art29_Al1_Pt2&Type=201). |

## 21.2. Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административно съответствие и допустимостта.  2. Техническата и финансова оценка на проектните предложения по процедурата се извършва по критерии и методика за подбор, обособени по приоритети, както е указано в Раздел 22 „Критерии и методика за оценка на проектни предложения“.  3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията.  4. Допълнителна информация може да бъде предоставена само по искане на Оценителната комисия, като информацията не следва да съдържа елементи, водещи до подобряване качеството на първоначалното проектно предложение.  5. При непредставяне на изисканата допълнителна информация или разяснения в определения от комисията срок, проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма на членовете на обединението, лицето, представляващо дружеството и други подобни обстоятелства), която не води до подобряване качеството на първоначалното проектно предложение.  7. Оценителната комисия извършва класиране на проектните предложения според получените при оценката точки в низходящ ред.  **ВАЖНО:**  **8. В процеса на техническа и финансова оценка председателят на комисията осигурява единен подход при прилагане на критериите за подбор и методика, посочени в Раздел 22 „Критерии и методика за оценка на проектни предложения“.** |

# 22. Критерии и методика за оценка на проектните предложения:

**Таблица с критерии за подбор, приложими за проектни предложения по подмярка 16.4:**

|  |  |  |  |
| --- | --- | --- | --- |
| **Приоритет № 1 „Оценка на териториалния обхват на проекта“** | | | **10** |
| 1.1 | Проекти, които се изпълняват на територията на планински райони | Всички предвидени преки разходи по проекта са свързани с дейности, които се изпълняват на територията на планински райони в страната | 5 |
| 1.2 | Най-малко 60 % от предвидените преки разходи по проекта са насочени към дейности, които се изпълняват на територията на планински райони в страната | 4 |
| 1.3 | Най-малко 30 % от предвидените преки разходи по проекта са насочени към дейности, които се изпълняват на територията на планински райони в страната | 3 |
| 1.4 | Всички земеделски стопани, участващи в обединението за къса верига на доставки или местен пазар, извършват земеделска дейност, свързана с проекта на територията на планински райони в страната | 5 |
| 1.5 | Най-малко 75 % от земеделските стопани, участващи в обединението за къса верига на доставки или местен пазар, извършват земеделска дейност, свързана с проекта на територията на планински райони в страната | 3 |
| 1.6 | Най-малко 50 % от земеделските стопани, участващи в обединението за къса верига на доставки или местен пазар, извършват земеделска дейност, свързана с проекта на територията на планински райони в страната | 2 |
| **Приоритет № 2 „Оценка на  участниците  в проекта“** | | | **50\*** |
| 2 | Проекти, представени от кандидати малки земеделски стопанства | 2.1 Най - малко 75 % от земеделските стопани, участващи в обединението за къса верига на доставки или местен пазар, попадат в категорията малки земеделски стопанства с икономически размер между 2000 и 7999 евро СПО или са одобрени за подпомагане по мерките включени в Тематичната подпрограма за развитие на малки земеделски стопанства от ПРСР 2014-2020 | 40 |
| 3 | Проекти представени от обединения, в които участват земеделски стопани, членуващи в признати групи/организации на производителите | 3.1. В обединението участват земеделски стопани, членуващи в една или няколко признати група/организация на производители | 40 |
| 4.1 | Проекти, представени от обединения с включени по-голям брой земеделски стопани | 4.1. Проектното предложение се изпълнява от обединение за къса верига на доставки или местен пазар, включващо най-малко 15 земеделски стопани | 10 |
| 4.2 | 4.2. Проектното предложение се изпълнява от обединение за къса верига на доставки или местен пазар, включващо най-малко 10 земеделски стопани | 7 |
| 4.3 | 4.3. Проектното предложение се изпълнява от обединение за къса верига на доставки или местен пазар, включващо най-малко 5 земеделски стопани | 5 |
| **Приоритет № 3 „Оценка на видовете  продукти, включени в обхвата на сътрудничеството“** | | | **20** |
| 5.1 | Проекти свързани с предлагането на плодове, зеленчуци и/или животински продукти, включително преработени продукти от тях. | 100 % от предвидените за реализация продукти по проекта, попадат в обхвата на приоритетни сектори „Плодове и зеленчуци“ и/или „Животновъдство“ | 20 |
| 5.2 | Най-малко 60 % от общото количество на предвидените за реализация продукти по проекта, попадат в обхвата на приоритетни сектори „Плодове и зеленчуци“ и/или „Животновъдство“ | 15 |
| 5.3 | Най-малко 30 % от общото количество на предвидените за реализация продукти по проекта, попадат в обхвата на приоритетни сектори „Плодове и зеленчуци“ и/или „Животновъдство“ | 7 |
| **Максимален брой точки** | | | **80** |

*\*Максималният брой на точките, като сбор от критерии за подбор № 2, № 3 и № 4.1 или № 4.2, или № 4.3 не може да надхвърля 50 точки.*

*\*\*Минимален брой точки за подпомагане на проекти по критериите за подбор – 10 точки.*

1. За да получи кандидатът точки по критерий № 1.1, всички предвидени и одобрени преки разходи по проекта са свързани с дейности, описани в Приложение № 3, които се изпълняват на територията на планински райони, съгласно чл. 2, т. 1 от Наредба за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г.

2. За да получи кандидатът точки по критерий № 1.2, най-малко 60 % от предвидените преки разходи по проекта са насочени към дейности, които се изпълняват на територията на планински райони, съгласно чл. 2, т. 1 от Наредба за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г.

3. За да получи кандидатът точки по критерий № 1.3, най-малко 30 % от предвидените преки разходи по проекта са насочени към дейности, които се изпълняват на територията на планински райони, съгласно чл. 2, т. 1 от Наредба за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г.

4. За да получи кандидатът точки по критерий № 1.4, всички земеделски стопани, участващи в обединението за къса верига на доставки или местен пазар трябва да извършват земеделската дейност, свързана с проекта, на територията на планински райони в страната, съгласно чл. 2, т. 1 от Наредба за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г.

5. За да получи кандидатът точки по критерий № 1.5, най-малко 75 % от земеделските стопани участващи в обединението за къса верига на доставки или местен пазар, извършват земеделската дейност, свързана с проекта, на територията на планински райони в страната, съгласно чл. 2, т. 1 от Наредба за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г.

6. За да получи кандидатът точки по критерий № 1.6, най-малко 50 % от земеделските стопани участващи в обединението за къса верига на доставки или местен пазар извършват земеделската дейност, свързана с проекта, на територията на планински райони в страната, съгласно чл. 2, т. 1 от Наредба за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г.

7. За да получи кандидатът точки по критерий № 2.1, най - малко 75 % от земеделските стопани, участващи в обединението за къса верига на доставки или местен пазар, трябва да попадат в категорията на малки земеделски стопанства с икономически размер между 2000 и 7999 евро СПО или да са одобрени за подпомагане по мерките, включени в Тематичната подпрограма за развитие на малки земеделски стопанства от ПРСР 2014-2020 г.

8. За да получи кандидатът точки по критерий № 3.1, в обединението-кандидат трябва да участват земеделски стопани, които членуват в една или няколко признати група/организация на производители.

9. За да получи кандидатът точки по критерий № 4.1, обединението за къса верига на доставки или местен пазар трябва да включва най-малко 15 земеделски стопани.

10. За да получи кандидатът точки по критерий № 4.2, кандидатът - обединение за къса верига на доставки или местен пазар трябва да включва най-малко 10 земеделски стопани.

11. За да получат кандидатът точки по критерий № 4.3, кандидатът - обединение за къса верига на доставки или местен пазар трябва да включва най-малко 5 земеделски стопани.

12. За да получат точки по критерий № 5.1, 100 % от предвидените за реализация продукти в бизнес плана следва да попадат в обхвата на приоритетни сектори „Плодове и зеленчуци“ и/или „Животновъдство“, определени съгласно Приложение № 5.

13. За да получат точки по критерий № 5.2, най-малко 60 % от общото количество на предвидените за реализация продукти в бизнес плана следва да попадат в обхвата на приоритетни сектори „Плодове и зеленчуци“ и/или „Животновъдство“, определени съгласно Приложение № 5.

14. За да получат точки по критерий № 5.3, най-малко 30 % от общото количество на предвидените за реализация продукти в бизнес плана следва да попадат в обхвата на приоритетни сектори „Плодове и зеленчуци“ и/или „Животновъдство“, определени съгласно Приложение № 5.

15. Съответствието с критериите за подбор на проекти се преценява към датата на подаване на проектното предложение, съобразно приложените към него документи и служебна проверка на представената информация.

16. В случай, че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за изпълнение на проекта, удължен с 3 години, в случаите на инвестиционни разходи по т. 3 от раздел 14.1 „Допустими разходи“.

17. Когато икономическият размер на стопанството във връзка с т. 7 се доказва с намерения за засаждане/засяване на земеделски култури през текущата спрямо кандидатстването стопанска година, в Приложение № 8 се посочват сроковете, в които ще се извърши засаждането/засяването на земеделските култури. При изчисляване на икономическия размер на стопанството през текущата спрямо кандидатстването стопанска година не се допуска включване на животни с намерение за придобиване, включване на трайни насаждения с намерение за засаждане, както и включване на ягоди с намерение за засаждане.

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020.  2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е законен представител на кандидата или КЕП с титуляр кандидата, като автор на подписа в този случай следва да е представителя на кандидата. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.  3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.) и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН 2020 и не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите/бенефициентите от изпращането на съответната кореспонденция и уведомление от Оценителната комисия в ИСУН 2020.  **Важно е кандидатите да разполагат винаги с достъп до имейл адреса, към който е асоцииран профилът му в ИСУН 2020.**  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията, или достъпът до нея се предоставя от компетентния орган на МЗХГ по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите, относно декларираните обстоятелства и представените документи, може да бъде предоставена само по искане на Оценителната комисия.  12. Условията за кандидатстване могат да бъдат изменяни при условията на чл. 26, ал. 7 от ЗУСЕСИФ. |

# 24. Списък на документите, които се подават на етап кандидатстване:

## 24.1. Списък с общи документи:

|  |
| --- |
| 1**.** Нотариално заверено изрично пълномощно, в случай че документите не се подават от лице, което представлява кандидата съгласно регистрацията в ТР и регистър на ЮЛНЦ. *Представя се във формат „pdf“ или „jpg“.*  2. Декларация по чл. 25, ал. 2 от ЗУСЕСИФ (Приложение № 2) с подпис/и от всеки един от членовете на обединението, сканирана във формат „pdf“ или „jpg“ (*Когато този документ не е представен към датата на подаване на проектното предложение, трябва да се представи най-късно в срока по т. 4 от Раздел 21.1).*  3. Декларация по [чл. 4а, ал. 1 от ЗМСП](apis://Base=NORM&DocCode=4346&ToPar=Art4а&Type=201/) (по образец, утвърден от министъра на икономиката ) от всеки един от членовете на обединението, както и от обединението – кандидат, сканирана във формат „pdf“ или „jpg“ (Приложение № 6). Групите и организациите на производители попълват една декларация в качеството си на юридическо лице. (*Когато този документ не е представен към датата на подаване на проектното предложение трябва да се представи най-късно в срока по т. 4 от Раздел 21.1).*  4. Колективен проект за сътрудничество съгласно Приложение № 3. *Представя се във формат „doc” или „docx“.*  5. Инвестиционен и бизнес план (по образец Приложение № 3А). *Представя се във формат „xls“ или „xlsx“.*  6. За кандидати, регистрирани по ЗЗД – нотариално заверен договор за сформиране и функциониране на обединението за къса верига или обединението за местен пазар (Приложение № 3Б). *Представя се във формат „pdf“ или „jpg“.*  7.Утвърдени от участниците в обединението правила за функциониране на местния пазар или късата верига на доставки, с включено разпределение на ролите и отговорностите на всеки един член при изпълнение на дейностите от колективния проект за сътрудничество. *Представя се във формат „pdf“ или „jpg“.*  8. Най-малко три съпоставими независими оферти, които съдържат наименование на оферента, ЕИК или БУЛСТАТ, електронна поща и телефон на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в лева или евро с посочен ДДС на производители/доставчици (вкл. на услуги) за всеки отделен разход, ведно с отправени от кандидата запитвания за оферти съгласно Приложение № 13 (*представя се за разходи по точка 2, буква „ж“ и т. 3, букви „а“ – „в“ от Раздел 14.1 „Допустими разходи“*). *Представят се във формат „pdf“ или „jpg”.*  *9.* Една независима оферта, която съдържа наименованието на оферента, срока на валидност на офертата, датата на издаване на офертата, ЕИК или БУЛСТАТ, електронна поща и телефон на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в лева или евро с посочен ДДС ведно с количествено-стойностни сметки. (Представя се в случаите на предвидени ремонтни дейности по т. 3, буква „г“ от Раздел 14.1 „Допустими разходи“). Представя се във формат „pdf“, „jpg”, „xls”, „xlsx” или електронно подписана с квалифициран електронен подпис (КЕП).  10. Предварителни или окончателни договори за услуги и доставки – за разходи по т. 2, буква „ж“ и т. 3 от раздел 14.1. „Допустими разходи“, включително с подробна техническа спецификация, посочени марка/модел (когато е приложимо), цена в левове или евро с посочен ДДС и срок за изпълнение. В случаите на предвидени ремонтни дейности по т. 3, буква „г“ от Раздел 14.1 „Допустими разходи“ към договорите се прилагат и количествено-стойностни сметки. *Представят се във формат „pdf“ или „jpg”, „xls” или „xlsx”.*  11. Решение на кандидата за избор на доставчик/изпълнител (*важи в случаите, когато кандидатът не се явява възложител по чл. 5 и 6*[*от Закона за обществените поръчки*](apis://Base=NORM&DocCode=40377&ToPar=Art14а&Type=201/)), а когато избраната оферта не е с най-ниска цена – и писмена обосновка за мотивите, обусловили избора. Представя се във формат „pdf“ или „jpg”.  12. Договор за финансов лизинг с приложен към него погасителен план за изплащане на лизинговите вноски (важи в случай, че проектът включва разходи за закупуване на активи чрез финансов лизинг). *Представя се във формат „pdf“ или „jpg”.*  13. Документ за собственост на земя и/или друг вид недвижими имоти, обект на дейностите по проекта, или документ за ползване или предварителен договор за ползване на земя и/или друг вид недвижими имоти за всички останали случаи, покриващ периода от подписване на административния договор до срока за изпълнение на дейностите по проекта, удължен с три години, в случай на инвестиционни разходи. *(Документите се изискват за всички дейности, свързани с т. 1.3 от раздел 13.1 „Допустими дейности“. За провеждане на местни пазари на общински терени се представя документ от съответната общинска администрация, адресиран до кандидата, съдържащ условията за наемане на общински търговски площи/терени.* *Представя се във формат „pdf“ или „jpg“).* (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1).*  14. Декларация Приложение № 12 – представя се от кандидати - обединения за местен пазар.*Представя се във формат „pdf“ или „jpg“.*  15. Разрешение за поставяне, издадено в съответствие със ЗУТ (важи в случай, че проектът включва разходи за преместваеми обекти и е приложимо съгласно националното законодателство). *Представя се във формат „pdf“ или „jpg“. (Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемия документ най-късно в срока по т. 4 от Раздел 21.1).*  16. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС), Закона за биологичното разнообразие, и/или Закона за водите. *Представя се във формат „pdf“ или „jpg“. (Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 4 от раздел 21.1).*  17. Лицензи, разрешения и/или документ, удостоверяващ регистрацията за дейностите и инвестициите по колективния проект, за които се изисква лицензиране, разрешение и/или регистрация за извършване на дейността/инвестицията съгласно българското законодателство, когато това обстоятелство не е проверимо в публични регистри. *Представя се във формат „pdf“ или „jpg“, когато е приложимо. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 4 от Раздел 21.1).*  18. Декларации по образец (Приложение № 7). *Представят се във формат „pdf“ или „jpg“.*  19. Декларация от земеделските стопани, участници в обединението *(Приложение № 4). Представят се във формат „pdf“ или „jpg“.*  20. Документи за проведени пазарни консултации съгласно чл. 44 от ЗОП, в случаите на кандидати възложители по ЗОП (в случай, че е приложимо).  *Представят се във формат „pdf“ или „jpg“.*  21. Удостоверение за регистрация на животновъдните обекти по реда на чл. 137 от Закона за ветеринарномедицинската дейност за всеки един от членовете на обединението – земеделски стопани, които развиват животновъдна дейност. (*Представя се във формат "pdf" или "jpg"). (Когато този документ не е представен към датата на подаване на проектното предложение, трябва да се представи най-късно в срока по т. 4 от Раздел 21.1*).  22. Решение на компетентния орган на обединението за кандидатстване по настоящата процедура. В случай, че група/организация на производители е участник в обединението-кандидат се прилага и решение на компетентния орган на групата/организацията, за участие в обединението по процедура с всичките си членове. *(Представя се във формат "pdf" или "jpg"). (Когато този документ не е представен към датата на подаване на проектното предложение, трябва да се представи най-късно в срока по т. 4 от Раздел 21.1).*  23. Копие на книга на акционерите. *(представя се в случай, че кандидатът е акционерно или командитно дружество). (Представя се във формат "pdf" или "jpg").*  24. Заснемане на обекта/съоръжението и/или архитектурен план на сградата, съоръжението, обекта, който ще се ремонтира/обновява (важи в случаите по т. 3, буква „г“ от Раздел 14.1 „Допустими разходи“). Представя се във формат „pdf” или „jpg”.  25. Становище на главния архитект, че предвидения ремонт по т. 3, буква „г“ от Раздел 14.1 „Допустими разходи“ не представлява строително-монтажни дейности, за които се изисква издаване на разрешение за строеж (Важи в случай, че проектът включва разходи за ремонтни дейности по т. 3, буква „г“ от Раздел 14.1 „Допустими разходи“. Представя се във формат „pdf” или „jpg”. (*Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 4 от раздел 21.1 „Оценка на административно съответствие и допустимост“*).  26. Подробни количествени сметки, заверени от правоспособно лице - важи в случай, че проектът включва разходи за ремонтни дейности по т. 3, буква „г“ от Раздел 14.1 „Допустими разходи“. Представят се във формат „pdf” , “jpg” и „xls”/„xlsx”.  **ВАЖНО:**  **Когато документите се подават от изрично упълномощено лице, то тези по т. 4 и 5 се прилагат подписани и подпечатани от кандидата и сканирани във формат „pdf“ или „jpg“, съответно и в „doc” или „docx“, „xls“ или „xlsx“.**  **Непредставянето на документите по точки 4, 5, 6 и 16, към момента на кандидатстването може да доведе до отхвърляне на проектното предложение.** |

## 24.2. Списък с документи, доказващи съответствие с критериите за подбор на проекти:

|  |
| --- |
| 1. Декларация за изчисление на началния стандартен производствен обем на стопанството към датата на подаване на проектното предложение на всеки един земеделски стопанин, член на обединението (Приложение № 8). *Представя се във формат "pdf" или "jpg".*  **ВАЖНО:**  **Съответствие с критериите за подбор се преценява въз основа на представените документи, предоставената информация в колективния проект за сътрудничество, инвестиционния и бизнес план за осъществяване на сътрудничеството и въз основа на служебни проверки, извършвани от Оценителната комисия в съответните регистри и бази данни.** |

# 25. Краен срок за подаване на проектните предложения:

|  |
| --- |
| 1. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН 2020.  2. Кандидат в процедура може да иска разяснения по документите по условията за предоставяне на безвъзмездна финансова помощ в срок до три седмици преди изтичането на срока за кандидатстване на следния електронен адрес: [rdd@mzh.government.bg](mailto:rdd@mzh.government.bg).  Разясненията се утвърждават от ръководителят на Управляващия орган или оправомощено от него лице. Разясненията се дават по отношение на Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХГ и на страницата на ИСУН 2020 в срок до две седмици преди изтичането на срока за кандидатстване.  3. В рамките на настоящата процедура кандидатите могат да подадат само един колективен проект за сътрудничество, при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване. В случай че един и същ кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.  4. Крайният срок за подаване на проектни предложения е 17:30 часа на 01.02.2021 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават по изцяло електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| УО си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ. |

## 27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Ръководителят на УО издава мотивирано решение, с което отказва предоставянето на безвъзмездна финансова помощ, по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на Оценителната комисия.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектното предложение и таблицата за допустими дейности.  3. С поканата ще бъдат изискани следните документи:  **а)** Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от Националната агенция за приходите за наличие на задължения на кандидата, от което да е видно, че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата;  или  Споразумение с НАП, от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  **ВАЖНО:**  **Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на УО е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.**  **б/** Удостоверение за липса на задължения към общината по седалището на кандидата(издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а/“ и „б/“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.  Кандидат, който видно от Удостоверенията по букви „а/“ и „б/“ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  **в/** Свидетелство за съдимост на всички лица, участници в обединението (за участниците юридически лица от законния им представител), издадено не по-рано от 6 месеца преди датата на представянето му - оригинал или копие, заверено от кандидата. Документът се представя, в случаите когато не може да бъде извършена проверка по служебен път. Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено;  **г/** Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно Търговския закон , заверено от кандидата;  **д/** Заявление за профил за достъп на ръководител на бенефициента до ИСУН 2020 (Приложение № 6 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 ( Приложение № 7 към Условията за изпълнение);  **е/** Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал.1, т.6 от ЗОП - оригинал или копие, заверено от кандидата;  ж/ Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия, ако е извършена промяна. Представя се във формат „pdf“ или „jpg“.  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ, като преди представяне на договорите за подпис ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът за представяне на посочените документи е 30 дни, считано от датата на получаване на поканата.  6. Преди сключване на административен договор, УО извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.  7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им до изчерпване на общия наличен бюджет по процедурата.  8. Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Ръководителя на УО взема мотивирано решение за отказ за предоставяне на безвъзмездна финансова помощ в следните случаи:  - за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на Оценителната комисия;  - при несъгласие на кандидата да сключи административен договор за предоставяне на безвъзмездна финансова помощ;  - на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;  - в случаите по чл. 9д от Закона за подпомагане на земеделските производители.  10. При подписване на административен договор за безвъзмездна финансова помощ, бенефициентът подписва декларация по чл. 25, ал. 2 от ЗУСЕСИФ и чл. 7 от ПМС 162/2016 г., при настъпила промяна в декларираните при кандидатстване обстоятелства (Приложение№ 2) към административния договор за предоставяне на безвъзмездна финансова помощ.  11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020. УО не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с УО.  12. Всеки кандидат или участник в обединението може да подаде до ръководителя на УО сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проект финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 28. Приложения към Условията за кандидатстване:

|  |
| --- |
| Приложение № 1: Стандартни разходи  Приложение № 2: Декларация по чл. 25, ал. 2 от ЗУСЕСИФ  Приложение № 3: Колективен проект за сътрудничество  Приложение № 3А: Инвестиционен и бизнес план  Приложение № 3Б: Договор по ЗЗД  Приложение № 4: Декларация от ЗС, член на обединението  Приложение № 5: Списък с култури в сектор „Плодове и зеленчуци“ и списък с животни в сектор „Животновъдство“  Приложение № 6: Декларация по чл. 4а, ал. 1 от ЗМСП  Приложение № 7: Декларации към проектното предложение  Приложение № 8: Декларация за изчисление на СПО  Приложение № 9: Таблица за икономическия размер на земеделските стопанства  Приложение№ 10: Критерии за административно съответствие и допустимост  Приложение № 11: Критерии за техническа и финансова оценка  Приложение№ 12: Декларация местен пазар  Приложение № 13: Образец на запитване за оферта  Приложение № 14: Инструкции за попълване на електронен формуляр  Приложение № 15: Списък разходи, за които са определени референтни цени  Приложение № 16: Приложение I от Договора за функционирането на Европейския съюз |

1. Групи на производители на земеделски продукти или организации на производители на земеделски продукти, признати от Министъра на земеделието, храните и горите по реда на член 10, ал. 2 и чл. 24, ал. 2 от Наредба № 12 от 5 май 2015 г. за условията и реда за признаване на организации на производители на земеделски продукти, асоциации на организации на производители и междубраншови организации и на групи производители. [↑](#footnote-ref-2)