**З А П О В Е Д**



На основание чл. 9, ал. 5, изречение второ, чл. 26, ал. 7, т. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-16 от 11.01.2022 г. на министъра на земеделието, както и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. В Заповед № РД 09-873 от 02.11.2020 г. на Ръководителя на УО на ПРСР 2014-2020 г. се правят следните изменения:

1. В приложение № 1 „Условия за кандидатстване“, раздел 18 „Минимален и максимален срок за изпълнение на проекта“ се изменя както следва:

„Дейностите по проекта се изпълняват в срок до 30 месеца от датата на сключване на административния договор, но не по-късно от 1 октомври 2025 г.“.

2. В приложение № 14 „Инструкции за попълване на електронен формуляр в ИСУН 2020“ към Условията за кандидатстване, се правят следните изменения:

2.1. В т. 1.1. „Основни данни“ на стр. 3 думите „Срок на изпълнение, месеци - Срокът на изпълнение на проектите по настоящата процедура може да бъде до 36 месеца съгласно раздел 18 „Минимален и максимален срок за изпълнение на проекта“ от условията за кандидатстване. В случай че въведете срок по-голям от 36 месеца, системата автоматично го променя на 30. Крайният срок за изпълнение на одобрения проект е не по-късно от 1 септември 2023 г.“ се заменят с „Срок на изпълнение, месеци - Срокът на изпълнение на проектите по настоящата процедура може да бъде до 30 месеца съгласно раздел 18 „Минимален и максимален срок за изпълнение на проекта“ от условията за кандидатстване. В случай че въведете срок по-голям от 30 месеца, системата автоматично го променя на 30. Крайният срок за изпълнение на одобрения проект е не по-късно от 1 октомври 2025 г.“.

2.2. В т. 7. „План за изпълнение/Дейности по проекта“ на стр. 10 думите „Крайният срок за изпълнение е не по-късно от 1 септември 2023 г.“ се заменят с думите „Крайният срок за изпълнение е не по-късно от 1 октомври 2025 г.“.

3. В приложение № 2 „Условията за изпълнение“, част А. „Техническо изпълнение на проектите“, точка 1 от раздел I. „Срок за изпълнение на одобрения проект“ се изменя както следва:

„1. Одобреният колективен проект за сътрудничество се изпълнява в срок до 30 месеца от датата на подписване на административния договор за предоставяне на финансова помощ, но не по-късно от 1 октомври 2025 г.“.

4. В приложение № 9 „Образец на административен договор“ към Условията за изпълнение, чл. 5, ал.1 се изменя както следва:

„Чл. 5. (1) Бенефициентът се задължава да изпълни изцяло одобрения проект в срок до 30 месеца, считано от датата на подписването на този договор, но не по-късно от 1ви октомври 2025 г.“.

ІІ. Настоящата заповед и коригирани приложение № 1 „Условия за кандидатстване“ и приложение № 14 „Инструкции за попълване на електронен формуляр в ИСУН 2020“ към Условията за кандидатстване, приложение № 2 „Условия за изпълнение“ и приложение № 9 „Образец на административен договор“ към Условията за изпълнение да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ.

