****  

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014-2020**

**По процедура № BG06RDNP001-16.004 чрез подбор на проектни предложения по подмярка 16.4. „Подкрепа за хоризонтално и вертикално сътрудничество между участниците във веригата на доставки“ по мярка 16 „Сътрудничество“**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР (област с поставен акцент):** | **3А „Подобряване на конкурентоспособността на първичните производители чрез по-доброто им интегриране в селскостопанската и хранителната верига посредством схеми за качество, които да добавят стойност към селскостопанските продукти, популяризиране на местните пазари и къси вериги на доставки, групи на производителите и организации и междубраншови организации“.** |

На основание чл. 24, ал. 1 и чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от …………………. г. по Процедура **………………………**, одобрен на ………………….. г. от Управляващия орган на Програмата за развитие на селските райони за периода 2014-2020 г. (УО на ПРСР 2014 – 2020 г.) между:

**……………….. -** ръководител на Управляващия орган на Програмата за развитие на селските райони за периода 2014-2020 г. съгласно заповед ……………………… на министъра на земеделието, храните и горите,

**Държавен фонд “ЗЕМЕДЕЛИЕ” - Разплащателна агенция**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **………………………**, в качеството му на Изпълнителен директор, наричан за краткост “**Фондът**”, от една страна

и

**……………………………………………………………………………………………………...**

/*наименование/*, БУЛСТАТ ………………., представляван/о от ……………………….., с ЕГН ……………………… в качеството му на …………………… /*законен представител или упълномощено лице*, *при пълномощник се посочват и данните за упълномощеното лице и издаденото пълномощно*/

Адрес:..................................................., наричан за целите на този договор „**Бенефициент**”, от друга страна

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1.** Ръководителят на Управляващия орган на ПРСР 2014-2020 г. чрез Държавен фонд „Земеделие“ – Разплащателна агенция (ДФЗ – РА) предоставя на Бенефициента безвъзмездна финансова помощ (БФП) по подмярка 16.4. „Подкрепа за хоризонтално и вертикално сътрудничество между участниците във веригата на доставки“ на мярка 16 „Сътрудничество“ от Програмата за развитие на селските райони за периода 2014 - 2020 г. за изпълнението на проект №**BG06RDNP0**…….... с наименование ……………………………………………………………………,, (наричан по-нататък „проекта“), а **Бенефициентът** приема БФП и се задължава да изпълни проекта, съгласно Формуляра за кандидатстване и одобрения колективен проект за сътрудничество, инвестиционен и бизнес план при спазване на този договор, условията и изискванията на Условията за кандидатстване и Условията за изпълнение по процедурата, правото на Европейския съюз и националното законодателство.

**Чл. 2.** (1) Одобрената обща стойност на допустимите за финансово подпомагане разходи за изпълнение на проекта въз основа на представените от **Бенефициента** на етапа на кандидатстването по подмярка 16.4. документи и извършени проверки по чл. 29, ал. 2 от ЗУСЕСИФ, е в размер на ………...…… (словом ……………………..…………..) лева и включва одобрените разходи по позиции, съгласно Приложение № 2.

(2) Безвъзмездната финансова помощ е в максимален размер на …................................(словом ……………………………………………………….) лева.

**Чл. 3. (1)** Бенефициентът може да получи авансово плащане в размер до 50 на сто от стойността на одобрената безвъзмездна финансова помощ, само за разходите по т. 3 от раздел 14.1 „Допустими разходи“ към Условията за кандидатстване, ако подаде пред Фонда искане за авансово плащане, окомплектовано с всички документи и представи обезпечение, което отговаря на изискванията, посочени в Условията за изпълнение и в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

**(2)** Авансово плащане е допустимо не повече от един път за периода на изпълнение на проекта.

(3) **Бенефициентът** има право на до две междинни плащания за всяка календарна година на изпълнение на проекта, считано от датата на подписване на договора за подпомагане, което се подава, окомплектовано с всички посочени в Условията за изпълнение документи, в срок от един месец от изтичането на съответната година от изпълнението на проекта, като се отчитат дейности и разходи извършени и платени най-късно до края на месеца предхождащ месеца на подаване на искането, които не са включени в предходно искане за плащане.

(4) Последното искане за междинно плащане се подава в срок не по-късно от срока посочен в т. 11 от Раздел „Финансово изпълнение на проектите и плащане“ от Условията за изпълнение.

**Чл. 4**. (1) За получаване на безвъзмездна финансовата помощ в посочения в чл. 2, ал. 2 максимален размер, **Бенефициентът** е длъжен да подаде пред **Фонда** искане за авансово, междинни и окончателно плащане в сроковете, условията и окомплектовано с документите, посочени в Условията за изпълнение и в съответствие с условията в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн. ДВ бр. 48 от 2018 г.)

(2) Окончателният размер на подлежащата на плащане помощ се определя въз основа на подаденото искане по ал. 1 и след извършване от страна на **Фонда** на административните проверки и проверките на място, въз основа на които е установено:

1. фактическото съответствие и съответствието по документи между одобрените по проекта и реално извършените дейности, и

2. спазването от **Бенефициента** на всички критерии за допустимост, ангажименти и други задължения за изплащане на помощта.

(3) **Фондът** изплаща определения при условията на този договор размер на финансовата помощ в срок до 90 (деветдесет) дни от подаване на окомплектованото с всички изискуеми документи искане за авансово, междинно/окончателно плащане.

(4) Когато **Бенефициентът** е получил авансово, междинни плащания и условията за получаване на окончателния размер на финансовата помощ до размера по чл. 2, ал. 2 са изпълнени, Фондът извършва окончателно плащане като приспада изплатената до момента финансова помощ.

(5) Плащането по ал. 1 се извършва по банков път по банкова сметка на Бенефициента, посочена в този договор.

**ІІ. СРОКОВЕ ЗА ИЗПЪЛНЕНИЕ НА ОДОБРЕНИЯ ПРОЕКТ**

**Чл. 5.** (1) **Бенефициентът** се задължава да изпълни изцяло одобрения проект в срок до 30 месеца, считано от датата на подписването на този договор, но не по-късно от 1ви октомври 2025 г.

(2) В срок до девет месеца от подписването на този договор **Бенефициентът** е длъжен да сключи договори с изпълнители за всички разходи по одобрения проект и да уведоми ФОНДА в този срок за ползватели възложители по ЗОП.

(3) Случаите, при които срокът по ал. 2 спира да тече:

1. при прекратяване на процедурата за възлагане на обществена поръчка - от датата на влизане в сила на решението за прекратяване на процедурата до откриването на нова процедура за възлагане на обществена поръчка със същия предмет, но за не повече от два месеца;

2. когато решението за определяне на изпълнител се обжалва - от датата, на която е образувано производството по обжалване, до окончателното решаване на спора;

3. когато се обжалва друго решение, действие или бездействие на възложителя и е наложена временна мярка „спиране на процедурата“ - от датата, на която е образувано производството по обжалване, до окончателното решаване на спора.

(4) **Бенефициентът** е длъжен да уведоми писмено ФОНДА в 10-дневен срок от възникване на обстоятелство по ал. 3 като представи доказателства за наличието му.

(5) **Бенефициентът** се задължава да започне реалното изпълнение на одобрения проект в срок не по-дълъг от шест месеца от сключване на този договор. В същия срок **Бенефициентът** уведомява **ФОНДА** и представя надлежни доказателства за започналото реално изпълнение.

**Чл. 6**. Срокът на мониторинг, съгласно Раздел І, т. 2 от Условията за изпълнение, в който **Бенефициентът** е длъжен да спазва всички критерии за допустимост, изисквания и задължения, произтичащи от този договор и Условията за изпълнение, е ……….. години *. (посочва се един от двата периода: три години от датата на получаване на окончателното плащане – при проект и с одобрени инвестиционни разходи или шест месеца от датата на окончателното плащане – при проекти без инвестиционни разходи).*

**ІII. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 7.** (1) **Бенефициентът** има право:

1. да получи безвъзмездната финансова помощ в размера по чл. 2, ал. 2, съответстваща на приетите като допустими за плащане разходи за изпълнение на одобрения проект, която да му бъде изплатена под формата на авансово, междинни и окончателно плащане при спазване на всички условия, предвидени в този договор и Условията за изпълнение*.*

2. да бъде уведомен за окончателния размер на финансовата помощ или за отказа да му бъде изплатена такава;

3. да получи авансово, междинно плащане при изпълнение на условията за това, в случай че такова е одобрено в настоящия договор;

4. да оттегля изцяло или частично по всяко време с писмено уведомление до **ФОНДА** подадено искане за плащане или приложени към него документи, с изключение на случаите, когато е уведомен от **ФОНДА** за констатирано несъответствие с Условията за изпълнение и/или Условията за кандидатстване или за предстоящо извършване на проверка/посещение на място.

5. да поправя очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията съдържаща се в тях.

(2) При извършването на проверки на място от служители на **ФОНДА** след подаване на искане за плащане, **Бенефициентът** може да подпише протокола с резултатите от проверката и да отрази в него своите възражения по направените констатации. Когато не е присъствал при извършването на проверката на място, **Бенефициентът** може в срок до 10 работни дни от получаването на протокола за проверката на място да направи писмени възражения по направените констатации пред изпълнителния директор на Фонда.

**Чл. 8. Бенефициентът** се задължава:

1. да спазва всички критерии за допустимост, ангажименти и други задължения, произтичащи от този договор, Условията за кандидатстване и Условията за изпълнение до изтичане на срока за мониторинг, определен в чл. 6 от настоящия договор;

2. да изпълни одобрения проект и да използва подпомаганите активи, съгласно предназначението и условията, посочени в одобрения проект;

3. постигне заложените резултати и цели, посочени в одобрения колективен проект за сътрудничество, инвестиционен и бизнес план;

4. да подаде искане за авансово плащане в съответствие с чл.3, ал.1, в случай че такова е одобрено в настоящия договор;

5. да подаде искане за междинно плащане в срока по чл.3, ал.3, в случай че такова е одобрено в настоящия договор;

6. да подаде искане за окончателно плащане в срока по чл.4, ал.1, окомплектовано с всички, посочени в Условията за изпълнение документи.

**Чл. 9.** (1) До изтичане на срока на мониторинг по чл. 6 **Бенефициентът** е длъжен да поддържа съответствие с критериите за подбор, по които проектното му предложение е било оценено и е получило съответният брой точки съгласно Приложение № 3 към настоящия договор. Допуска се да не бъде поддържано съответствие с критерий № 2 „Проекти, представени от кандидати малки земеделски стопанства“ само когато няма промяна в членовете на обединението за къса верига на доставки или местен пазар и един или повече от земеделските стопани, участници в обединението, надхвърлят категорията на малки земеделски стопанства с икономически размер между 2000 и 7999 евро СПО, определена към момента на одобрение на проектното предложение.

(2) **Бенефициентът** е длъжен да не променя колективния проект, когато това е свързано с промяна местоположението на реализиране на продукцията и броя на земеделските стопани в обединението, за който е получен приоритет. В случай на необходимост от промяна на представения при подаване на проектното предложение колективен проект това се извършва само след одобрение от Управляващият орган.

(3) **Бенефициентът** е длъжен да реализира не по-малко от 50 % от заложените количества продукция в „Таблица 5. Производствена програма за продукцията на обединението“ от представения от него и одобрен от ДФЗ - РА бизнес план.

(4) **Бенефициентът** е длъжен да съхранява документацията, свързана с предоставената помощ за период от 6 месеца след изтичане на срока за мониторинг по проекта.

(5) **Бенефициентът** се задължава да оказва пълно съдействие и да предоставя всички документи, свързани със съответната държавна помощ на Фонда, на Министерство на земеделието, храните и горите, Европейската комисия и одитни органи.

**ІV. ПРАВА И ЗАДЪЛЖЕНИЯ НА УПРАВЛЯВАЩИЯ ОРГАН И ФОНДА. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 10.** (1) За период от подписване на договора до изтичане на периода по чл. 6 **Фондът и Управляващият орган** имат право да упражняват постоянен, текущ и последващ контрол на **Бенефициента** за точното изпълнение на одобрения проект, за целевото използване на разходите и подпомаганите активи и за спазване на всички критерии за допустимост, ангажименти и други задължения от страна на **Бенефициента** по настоящия договор и Условията за изпълнение.

(2) В изпълнение на правомощията по ал. 1 **Фондът** извършва и проверки на място на активите, счетоводната отчетност, документите и информацията на хартиен и електронен носител, които се изготвят или съхраняват от **Бенефициента** във връзка с изпълнението на този договор. При извършване на проверките **Фондът** може да изисква от **Бенефициента** или от упълномощените от него лица, както и от неговите контрагенти по подпомаганите дейности, документи и информация за осъществяването на подпомаганата дейност.

(3) При непредставяне на документи, непълнота, несъответствие, неточност или неяснота в представени от бенефициента документи или заявени данни, както и при необходимост да се установи точно изпълнение на договорни и нормативни задължения от страна на **Бенефициента**, **Фондът и Управляващият орган** имат право да извършват проверки и да изискват от **Бенефициента** представянето на допълнителни документи в период от шест месеца след изтичане на срока за мониторинг.

(4) **Фондът и Управляващият орган** имат право да публикуват информация за **Бенефициента** с цел осигуряване на публичност и прозрачност при предоставяне на помощта, когато това е предвидено в нормативен акт и при спазване на предвидените за това изисквания.

**Чл. 11.** (1) Всеки разход, предвиден за финансиране със средства от безвъзмездна финансова помощ, предоставена с този договор, включен в искане за плащане по проекта от страна на **Бенефициента**, за който се докаже, че е неправомерен поради нередност или се установи, че е недопустим по друга причина, не подлежи на оторизация и плащане от страна на **Фонда**.

(2) **Фондът** има право да откаже пълно или частично изплащане на финансовата помощ по чл. 2, ал. 2, както и да изиска възстановяване на част или цялата помощ (*ако такава е изплатена*), при наличие на някое от следните обстоятелства:

1. при извършване на административни и проверки на място по подадено от **Бенефициента** искане за авансово, междинно или окончателно плащане, бъде установена непълнота, несъответствие, неточност или неяснота на документите или на заявените данни, както и ако не са отстранени или не са представени изисканите документи в определения срок, когато е дадена такава възможност;

2. одобреният проект не е изпълнен съгласно този договор и Условията за изпълнение, включително когато **Бенефициентът** е придобил активи или изпълнил дейности – предмет на подпомагането, с технически параметри, различни от одобрените от **Управляващия орган**;

3. одобреният проект не е изпълнен в срока по чл. 5, ал. 1 или не са изпълнени дейностите, посочени в Приложение № 2а;

4. за периода от датата на подаване на проектното предложение до изтичане на срока на мониторинг по чл.6 бенефициентът не спазва критериите за допустимост, посочени в раздел 11.1. „Критерии за допустимост на кандидатите“ от Условията за кандидатстване;

5. подпомаганите активи и дейности не се използват и извършват съгласно предназначението и при условията, посочени в одобрения проект;

6. към датата на подаване на искането за окончателно плащане **Бенефициентът** не е удостоверил с приложен към искането сертификат постигането на съответния стандарт на Общността *(важи, когато в предмета на този договора са включени одобрени за финансиране разходи, за които това изискване е посочено в Условията за кандидатстване по подмярка 16.4)*

7. **Бенефициентът** или упълномощен негов представител е възпрепятствал и/или осуетил извършването на проверка/посещение на място от страна на Управляващият орган, **Фонда** и/или други оправомощени за това органи;

8. по повод сключването или изпълнението на този договор пред **Управляващият орган** и **Фонда** са представени от **Бенефициента** декларация и/или документ с невярно съдържание, неистински и/или преправен такъв, както и когато това е извършено при или по повод кандидатстването за предоставяне на помощта по този договор и това бъде установено след сключването му, независимо от формата на вината на **Бенефициента**, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

9. **Бенефициентът** не е уведомил **Управляващият орган** и **Фонда** за настъпването на факти и обстоятелства от значение за изпълнението на одобрения проект и за преценката на **Фонда** относно точното му изпълнение;

10. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (OB, L 255 от 28.8.2014г.) във връзка с чл. 48, параграф 2 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB, L 227 от 31.7.2014г.) **Фондът** установи, че **Бенефициента**, подаденият от него проект или предложените за финансиране разходи не отговарят на изискванията за допустимост за подпомагане, посочени в Условията за кандидатстване;

11. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

12. **Бенефициентът** не изпълни дадените му указания от **ФОНДА** или оправомощен компетентен орган при осъществяване на предварителна проверка относно законосъобразността на планираните обществени поръчки за възлагане на дейностите по одобрения проект.

13. **Бенефициентът** не е спазил изискванията на посочената в Условията за изпълнение „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони“, което е констатирано от **Фонда** или друг оправомощен компетентен орган;

14. **Бенефициентът** не спази друго задължение, посочено в този договор и в Условията за изпълнение;

15. дейностите, разходите или извършените плащания, свързани с предмета на инвестицията, са извършени преди подписване на административни договор;

16. заявените за възстановяване разходи не отговарят на което и да е от следните условия:

а) да са извършени срещу съответните разходооправдателни документи – фактури или други документи с еквивалентна доказателствена стойност;

б) да са действително извършени и платени на избрания от **Бенефициента** и одобрен от **Фонда** изпълнител/доставчик, респ. на лице, което се явява оправомощено да получи плащането по силата на договор или нормативен акт (*протоколи и други документи, удостоверяващи прихващане не се признават като доказващи реално извършено плащане);*

в) да са извършени в парична форма и платени по банков път;

г) да са отразени в счетоводната и данъчната документация на **Бенефициента** чрез отделни счетоводни аналитични сметки и да могат да се проследят въз основа на одитна пътека;

д) да не са финансирани по друг проект, програма или друга схема, финансирана от публични средства - средства от националния бюджет или бюджета на Общността, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно Регламент (ЕС, ЕВРАТОМ) № 966 / 2012 на Европейския парламент и на Съвета от 25.10.2012 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605 / 2002 на Съвета (ОВ, L 298 от 26.10.2012 г.);

17. искането за междинно плащане не е подадено в срока по чл. 3, ал. 3, ведно с всички изискуеми съгласно Условията за изпълнение документи;

18. искането за окончателно плащане не е подадено в срока по чл. 5, ал. 1, ведно с всички изискуеми съгласно Условията за изпълнение документи;

19. бенефициентът не е изпълнява изискването на чл.9, ал.3;

20. когато по отношение на **Бенефициента** или друго задължено лице е налице обстоятелство, посочено в раздел 11.2 "Критерии за недопустимост на кандидатите" към Условията за кандидатстване.

21. **Бенефициентът** не изпълни задължението си да поддържа съответствие с всички критерии за подбор, по които проектното му предложение е било оценено, за периода от датата на подписване на този договор (*ако това е приложимо*) до изтичане на периода по чл. 6, дори когато въпреки неизпълнението сборът на точките, съответстващ на критериите за подбор е по-голям от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на **Бенефициента**;

22. е установено изкуствено създаване на условия, необходими за получаване на помощта, с цел осъществяване на предимство или облага в противоречие с целите на мярката или с приложимото в областта национално или европейско законодателство;

23. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие;

## 24. реализацията на продукцията не е извършена съгласно изискванията на т. 2 и 3 от раздел 13.2„Условия за допустимост на дейностите” от Условията за кандидатстване.

25. когато **Бенефициентът** не изпълни задължението си да поддържа съответствие с критериите за подбор, по които проектното му предложение е било оценено, за периода от датата на сключване на този договор (*ако това е приложимо*) до изтичане на периода по чл. 7, и броят точки, съответстващ на критериите за подбор, съгласно Приложение № 3 към договора, на които проектът на **Бенефициента** отговаря, е по-малък от 10 или по малък от минималния брой на точките, дадени на проектните предложения, за които е бил наличен бюджет, определен в Условията за кандидатстване по процедурата, по реда на които е било одобрено проектното предложение на бенефициента;

(3) В случай на неизпълнение на задължението на **Бенефициента** по ал. 2, т. 21 и когато това неизпълнение е по-голямо или равно на 50 % спрямо изискванията на Условията за кандидатстване за съответствие с критерий за подбор от Приложение № 3 към договора, **Фондът** намалява подлежащата на изплащане на финансовата помощ по искането за плащане с по 1 % за всяка точка, съответстваща на критериите за подбор, посочени в Приложение № 3 към договора, по отношение на които е налице неспазването. В случаите по предходното изречение **Бенефициентът** се освобождава от задължението да поддържа съответствие с критерия за подбор, на който проектът му не е отговарял.

(4) В случай на неизпълнение на задължението на бенефициента по ал. 2, т. 21 и когато това неизпълнение е по-малко от 50% спрямо изискванията на Условията за кандидатстване за съответствие с критерий за подбор от Приложение № 3 към договора, подлежащата на изплащане на финансовата помощ по искането за плащане не се намалява. В тези случаи бенефициентът е длъжен да поддържа съответствие с критерия за подбор, по отношение на който е установено неспазването, до изтичане на периода по чл. 6.

(5) В случай че текущите разходи и разходите за популяризирането на обединението не са извършени в количествата съгласно Приложение 2 от договора, колективния проект, инвестиционният план и бизнес плана същите се възстановяват до размера на действително извършените разходи изчислен пропорционално в съответствие с Приложение 1 – Стандартни разходи към условията за кандидатстване.

**Чл. 12**. (1) **Фондът** е длъжен да уведоми писмено **Бенефициента** за окончателния размер на финансовата помощ за действително направените и платени от **Бенефициента** иприети от **Фонда** като допустими разходи. В случай на отказ да бъде изплатена заявена финансова помощ, **Фондът** е длъжен да посочи мотивите за това.

(2) **Фондът** се задължава да изплати на **Бенефициента** помощта до одобрения размер след изпълнение на одобрения проект от **Бенефициента** и при изпълнение на всички останали изисквания за изплащане на помощта, предвидени в този договор, в Условията за изпълнение и друг приложим нормативен акт.

**V. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 13**. (1) Този договор може да се изменя по инициатива на **Управляващият орган**, **Фонда** или **Бенефициента** при наличие на основание за това, посочено в чл. 39, ал. 1 и 2 от ЗУСЕСИФ и при:

1. констатирана очевидна грешка;

2. констатиране на несъответствия в оценката на критериите за подбор вследствие на извършените проверки по т. 2 към Раздел V. „Права и задължения на ДФЗ – РА“ от Условията за изпълнение.

(2) Изменение и/или допълнение на договора извън случаите по ал. 1 се извършва по искане на **Бенефициента**, което е прието за основателно и допустимо от **Управляващия орган**, въз основа на представени към искането доказателства за преценка на неговата основателност.

(3) Не се допуска изменение и/или допълнение на договора, което:

1. засяга основната цел на одобрения проект или променя предназначението на подпомаганите преки разходи, необходими за изпълнение на проекта, посочени в инвестиционния план; или

2. води до несъответствие с целите, дейностите, изискванията, посочени в Условията за кандидатстване или в Условията за изпълнение;

2. води до увеличение на общата стойността на помощта, посочена в по чл. 2, ал. 2;

3. води до увеличение на стойността на някоя от позициите на активите, посочени в Приложение № 2, с изключение на случаите, при които не се надвишават цените съгласно „Списък с наименованията на активите, дейностите и услугите, за които са определени референтни разходи“ и при спазване на ограничението по т. 2;

4. води до несъответствие с критериите за подбор, по които проектното предложение на бенефициента е било оценено, съгласно Приложение № 3;

5. нарушава принципите на чл. 29, ал. 1 от ЗУСЕСИФ;

6. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка е в нарушение на ЗОП ;

7. води до промяна в качеството на одобреното проектно предложение, като намаляване или отпадане на поети задължения, ангажименти, критерии за допустимост и критерии за подбор, в това число, води до намаляване броя на точките в Приложение №3 към административния договор под минималния брой точки, дадени на проектните предложения, за които е бил наличен бюджет, определен в Условията за кандидатстване по процедурата, по реда на които е било подадено и одобрено проектното предложение на Бенефициента;

8. е във връзка с дейности, активи или условия, за които е установено неспазване в резултат извършване на проверки, определени в националното законодателство и правото на Европейския съюз.

(4) Бенефициентът може да подаде мотивирано искане за промяна на договора до УО на ПРСР 2014-2020 г. през Информационната система за управление и наблюдение (ИСУН 2020) чрез електронния си профил не по-късно от два месеца преди изтичане на срока за изпълнение на дейностите по проекта, към което се прилагат документи, необходими за преценката на основателността на искането.

(5) При направено искане за изменение на административния договор, което е свързано със замяна на одобрен актив, дейност или услуга, включени в Приложение № 2, **Управляващият орган** извършва проверка за обоснованост на разходите за съответния актив, услуга или дейност, включени в искането на изменение на договора, въз основа на актуалните към датата на подаване на искането референтни разходи за съответния актив, дейност или услуга – ако такива са били определени от **Управляващият орган**.

(6) В случай, че след проверката по ал. 5 се установи по-нисък размер на определения референтен разход за съответния актив, дейност или услуга спрямо първоначално одобрения с този договор размер, **Управляващият орган** одобрява искането за изменение на договора (ако са спазени всички останали изисквания за одобрение на изменението), като намалява одобрената финансова помощ за съответния актив, дейност или услуга до размера на референтния разход.

(7) **Управляващият орган** одобрява или отхвърля искането по ал. 4 в срок до един месец от подаването му, а когато са изискани допълнителни документи – до 14 дни от представянето им.

(8) При одобрение на искането по ал. 4, **Бенефициентът** следва да се яви в срок до 10 календарни дни от получаването на уведомлението за сключване на допълнително споразумение към договора, като при неявяване в посочения срок правото за подписване на допълнителното споразумение към договора се погасява.

**Чл. 14. (1).** Административният договор се променя едностранно от **Управляващият орган** въз основа на заявление от **Бенефициента** при:

1. промяна на членовете на обединението;

2. промяна на офиса.

(2) Промяната по ал. 1, т. 1 е допустима, ако е извършена при спазване на условията, които са били предмет на оценка.

(3) Управляващият орган уведомява страните по споразумението за одобрената промяна.

**Чл. 15.** Административният договор може да бъде изменен с едностранно писмено уведомление до страните по него при промяна на:

1. адреса за кореспонденция;

2. седалище и адрес на управление;

3. представляващия управляващ орган на ПРСР 2014-2020

**Чл. 16**. (1) Този договор се прекратява при следните случаи:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено и след като **Бенефициентът** възстанови на **Фонда** всички получени по договора плащания;

3. когато **Бенефициентът** не сключи договори с изпълнители за всички разходи по одобрения проект и не уведоми ФОНДА за изпълнение на това задължение в срока, съгласно чл. 5, ал. 2 от настоящия договор

4. при неизпълнение от **Бенефициента,** на нормативни и/или договорни задължения, произтичащи от настоящия административен договор, от Условията за изпълнение или от друг нормативен акт, относим за предоставяне на помощ, като в тези случаи договорът се прекратява без предизвестие;

5. когато бенефициентът не отговаря на условията за допустимост, посочени в Условията за кандидатстване;

6. при невиновна невъзможност на всяка от страните да бъдат изпълнени посочените в него условия;

7. когато бъдат установени обстоятелства, че очаквания резултат за конкретния проект не може да бъде постигнат от бенефициента;

8. при отказ за финансиране от бюджета на ЕЗФРСР от страна на Европейската комисия с едностранно писмено уведомяване от ДФЗ-РА.

9. При незапочване на изпълнението в срока по чл. 5, ал. 2 – с едноседмично предизвестие и ако в този срок **Бенефициентът** не представи надлежни доказателства, че изпълнението е започнало в срока по чл. 5, ал. 5. В този случай **Бенефициентът** дължи връщане на полученото авансово плащане (ако такова е изплатено), ведно със законната лихва върху него от датата на получаването му.

**VI. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 17.** Участниците в обединението са солидарно отговорни за задълженията по този договор.

**Чл. 18**. (1) В случаите по чл. 16 **Бенефициентът** дължи връщане на получените плащания (ако такива са изплатени), ведно със законната лихва върху тях от датата на получаването му.

(2) При частичен отказ по искането за плащане, когато размерът на определената като допустима за изплащане БФП е по-малък от общия размер на получените авансово и междинни плащания по договора, **Бенефициентът** дължи връщане на разликата.

(3) В случай на пълен отказ по искане за междинно или окончателно плащане, **Бенефициентът** дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им.

(4) В случай че бенефициентът не спази сроковете за подаване на искане за окончателно плащане дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им.

(5) В случай че бенефициентът не изпълнява изискванията на чл.9, ал.3 дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им

**Чл. 19**. (1)На възстановяване подлежат и всички средства, произтичащи от разходи, които са в резултат на констатирани нередности, независимо от датата на тяхното установяване, включително държавна/минимална помощ, предоставена в нарушение на приложимите регламенти.

(2)Когато след изплащане на помощта **Бенефициентът** не поддържа съответствие с критерий за допустимост или не спази ангажимент или друго задължение, произтичащо от този договор, Условията за изпълнение или приложим нормативен акт, той дължи връщане на цялата или част от получената по договора безвъзмездна финансова помощ. Размерът на подлежащата на възстановяване безвъзмездна финансова помощ в зависимост от вида на неспазването, тежестта, степента, продължителността и системността на неспазването е посочен в Правила за определяне на подлежащата на възстановяване финансова помощ, съобразно степента, тежестта, продължителността и системността на установените нарушения по мерките от ПРСР 2014 – 2020 г.

(3) Във всички случаи, когато е налице валидно обезпечение на подлежащото на възстановяване авансово плащане, **Фондът** има право да пристъпи незабавно към упражняване на права по учредените в негова полза обезпечения.

**Чл. 20.** (1) **Бенефициентът** се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от **Фонда** или е в резултат на проверки от страна на сертифициращи или одитиращи органи.

(2)В случай, че **ФОНДЪТ** не удовлетвори вземането си във връзка с дължимите му суми чрез доброволно възстановяване, той има право да го прихване от всяко следващо плащане към **Бенефициента,** включително по други схеми, мерки или програми, администрирани от **ФОНДА**.

(3)Невъзстановените чрез способите по ал. 2 вземания представляват публични държавни вземания и подлежат на принудително събиране чрез Националната агенция за приходите.

**Чл. 21.** (1) **Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) Непреодолима сила /извънредни обстоятелства/ по ал. 1 е понятие по смисъла на член 2, параграф 2 от Регламент (ЕС) 1306 /2013 г. на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 и може да бъде всяко от следните събития:

а) смърт на бенефициента;

б) дългосрочна професионална нетрудоспособност на бенефициента;

в) тежко природно бедствие, което е засегнало сериозно стопанството;

г) случайно унищожение на постройките за животни на стопанството;

д) епизоотия или болест по растенията, която е засегнала съответно част или всички селскостопански животни или земеделски култури на бенефециента;

е) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на заявлението.

(3) За настъпването на което и да е обстоятелство по ал. 2 **Бенефициентът** или упълномощено лице е длъжен дауведоми писмено **Управляващия орган и Фонда** в срок до 15 работни дни от датата, на която има възможност да го направи, като представя надлежни доказателства за това с документи, включително, когато е възможно - издадени от компетентен орган.

(4) При неизпълнение на задължението по ал. 3 **Бенефициентът** не може да се позовава на непреодолима сила.

(5) Когато е в забава, **Бенефициентът** не може да се позовава на непреодолима сила/извънредно обстоятелство.

**VI. ДРУГИ УСЛОВИЯ**

**Чл. 22**. По смисъла на този договор:

а/ „Одобрен проект“ е съвкупността от материални и нематериални активи и свързаните с тях разходи, одобрени за финансиране с настоящия договор, съгласно подаденото от Бенефициента на етапа на кандидатстването по мярката и одобрено от УО проектно предложение, заедно с всички приложени към него или допълнително представени документи;

б/ „Условия за кандидатстване” са Условията за кандидатстване с проектни предложения за предоставяне на безвъзмездна финансова помощ по подмярка 16.4 от Програма за развитие на селските райони за периода 2014-2020 по процедура **BG06RDNP001-……** – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ);

в/ „Условия за изпълнение“ са Условията за изпълнение на проекти за предоставяне на безвъзмездна финансова помощ по подмярка по подмярка 16.4 от Програма за развитие на селските райони за периода 2014-2020 по процедура **BG06RDNP001-……** – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ);

г/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **Бенефициентът** е знаел или е бил длъжен да знае и при знанието на които от страна на **Фонда** договорът не би бил сключен или би бил сключен при различни условия.

д/ „точно изпълнение на одобрения проект“ е изпълнение на всички дейности от колективния проект за сътрудничество, инвестиционен план и бизнес план.

е/ „Надлежни доказателства за започване на изпълнението“ по смисъла на чл. 5, ал. 5 са: документ за извършено авансово или частично плащане в размер не по-малък от 20 на сто от размера на помощта по чл. 2, ал. 2, издадена фактура за сума в/над посочения размер, подписани приемо-предавателни протоколи за извършени дейности по проекта на стойност не по-малка от посочената или др. подобни документи/действия, удостоверяващи, че **Бенефициентът** е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 2, включително подадено от Бенефициента и прието от Фонда искане за междинно плащане по този договор, независимо от стойността на заявените за плащане разходи.

**Чл. 23**. (1) Всички съобщения между страните по този договор се извършват чрез изпращане на уведомление чрез ИСУН 2020 на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено чрез ИСУН 2020.

**Чл. 24**. Бенефициентът посочва следната банкова сметка за извършване на плащанията по този договор:

..................................................(посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**Чл. 25**. Когато по повод изпълнението на настоящия договор, **Бенефициентът** се представлява от упълномощено лице, упълномощаването трябва да е с изрично нотариално заверено пълномощно.

**Чл. 26.** Следните документи представляват приложения към този договор и са неразделна част от него:

1. Приложение № 1 - Формуляр за кандидатстване и приложените към него документи в ИСУН 2020 ;

2. Приложение № 2 – Таблица с одобрените допустими разходи за изпълнение на проекта и максимален размер на безвъзмездната финансова помощ (одобрен бюджет на проекта) и Приложение № 2а Таблица за дейности, които са необходими за изпълнение на проекта, но не са одобрени за подпомагане;

3. Приложение № 3 - „Списък на критериите за подбор, по които проектното предложение е получило приоритет“;

4. Приложение № 4 Условията за изпълнение към финансираните по процедурата административни договори за предоставяне на БФП (на електронен носител);

5. Приложение № 5„Застрахователни рискове“.

Настоящият договор влиза в сила от датата на подписването му и е подписан в три еднообразни екземпляра на български език, по един за всяка от страните.

С подписването на настоящия договор Бенефициентът потвърждава, че е запознат със съдържанието на договора и неговите приложения и с Условията за изпълнение и ги приема.

|  |  |  |
| --- | --- | --- |
| **РЪКОВОДИТЕЛ НА УО НА ПРСР 2014 - 2020 г.**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **ИЗПЪЛНИТЕЛЕН ДИРЕКТОР НА ДЪРЖАВЕН ФОНД „ЗЕМЕДЕЛИЕ”:**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |

**Приложение № 5**

#### Застрахователни рискове по видове застраховки в зависимост от инвестициите, обект на подпомагане

*1.* ***При застраховка на сгради*** – пожар, вкл. последиците от гасенето на пожара, експлозия, удар от мълния, буря, ураган, градушка, наводнения, свличания или срутвания на земни пластове, падащи дървета и клони вследствие природни бедствия, измокряния в резултат на авария на “ВиК”, удар на ППС, злоумишлени действия на 3-ти лица (вандализъм).

#### **2. При застраховка на машини, съоръжения и оборудване –** пожар, вкл. последиците от гасенето на пожара, експлозия, удар от мълния, наводнения, измокряния в резултат на авария на “ВиК”, свличания или срутвания на земни пластове, злоумишлени действия на 3-ти лица (вандализъм), кражба с взлом ако обекта е затворен или ограден.

*3.* ***При застраховка на транспортни средства ~~-~~*** Пълно „Каско“, покриващо всички застрахователни рискове включително пожар, експлозия, сблъскване с и удар от ППС и/или други физически тела в т.ч. и пътно-транспортни произшествия съгласно Закона за движение по пътищата, злоумишлени действия на 3-ти лица (вандализъм), кражба, грабеж.